Amalkan Doa Ini Selepas Baca Al-Quran Agar Jadi Penyejuk Hati & Hilangkan Kesedihan Jiwa!

Kebiasaannya, selepas mengaji Al-Quran akan diakhiri dengan lafaz Sadaqallahul Azim. Namun, dari perkongsian Ustazah Asma’ Harun terdapat doa selepas membaca Al-Quran yang boleh diamalkan.
Menurutnya, mengamalkan doa ini agar Al-Quran dapat jadi penyejuk hati dan menghilangkan kesedihan jiwa. Semoga dengan berkat mengamalkannya, Al-Quran benar-benar menjadi pengubat kepada diri kita.

Baca juga: Amalkan Tasbih Ini Bila Penat Urus Keluarga, Insha Allah Berkesan!
DOA SELEPAS MEMBACA AL-QURAN

AMALKAN DOA INI AGAR AL-QURAN MENJADI PENYEJUK HATI DAN MENGHILANGKAN KESEDIHAN JIWA

Bacalah Al-Quran walau satu muka surat setiap hari kerana ia mengandungi petunjuk ke jalan yang benar. Bahkan, ia boleh menjadi penyejuk di dalam hati dan menghilangkan kedukaan.
Daripada Abdullah bin Mas’ud RA, bahawa Nabi SAW bersabda:
مَن قَرَأَ حَرْفًا مِنْ كِتَابِ اللَّهِ فَلَهُ بِهِ حَسَنَةٌ ، وَالْحَسَنَةُ بِعَشْرِ أَمْثَالِهَا ، لَا أَقُوْلُ آلم حَرْفٌ ، وَلَكِنْ أَلِفٌ حَرْفٌ وَلَامٌ حَرْفٌ وَمِيْمٌ حَرْفٌ
Maksudnya: “Barangsiapa yang membaca satu huruf di dalam al-Quran maka baginya satu kebaikan dan setiap kebaikan itu digandakan menjadi sepuluh kebaikan yang semisal dengannya. Aku tidak mengatakan “الم” satu huruf akan tetapi Alif satu huruf, Laam satu huruf dan Miim satu huruf” .
(HR Tirmidzi, hadis sahih)
Selepas membaca Al-Quran, amalkan membaca doa ini;
اللّٰهُمَّ اجْعَلِ الْقُرْآنَ رَبِيْعَ قُلُوْبِنَا وَنُوْرَ صُدُوْرِنَا وَجَلَاءَ أَحْزَانِنَا وَهُمُوْمِنَا
Maksudnya: Ya Allah, jadikanlah Al-Quran kesejukan bagi hati-hati kami, cahaya yang menerangi dada-dada kami, dan hilangnya kesedihan kami.
Semoga dengan berkat mengamalkannya, Al-Quran benar-benar menjadi pengubat kepada diri kita, Allahumma ameen.  Sebarkan perkongsian ini, kita berkongsi kebaikan dan ganjaran pahala.
Asma’ binti Harun & Tim Penyelidikan.
Sumber: Facebook Ustazah Asma’ Harun


Doa Selepas Solat Fardhu Beserta Maksud. Ringkas & Senang Ingat

Dari segi bahasa, doa berasal dari kata “da’a” artinya memanggil.
Jika menurut istilah syarak, doa bermaksud perbuatan memohon sesuatu yang bermanfaat dan mencegah daripada sesuatu yang memudaratkan.

Menariknya, perkataan ‘doa’ juga disebut dalam Al- Qur’an di beberapa tempat, seperti yang dijelaskan dalam laman web pendidikan ini.
Antaranya dengan membawa makna seperti berikut:

1. Perkataan atau Keluhan (Surah Al Anbiya: 15)

Maka demikianlah seterusnya jeritan dan keluhan mereka, sehingga Kami jadikan mereka hancur lebur dan sunyi-sepi.
2. Panggilan atau seruan (Surah Ar-Rum: 52)

(Maka janganlah engkau berdukacita – wahai Muhammad – terhadap keadaan mereka yang demikian), kerana sesungguhnya engkau tidak dapat menjadikan orang-orang yang mati (hatinya) itu menerima ajaranmu, dan tidak dapat menjadikan orang-orang yang pekak itu mendengar seruanmu, apabila mereka berpaling undur (disebabkan keingkarannya).
3. Meminta pertolongan (Surah Al-Baqarah: 23)

Dan kalau kamu ada menaruh syak tentang apa yang Kami turunkan (Al-Quran) kepada hamba kami (Muhammad), maka cubalah buat dan datangkanlah satu surah yang sebanding dengan Al-Quran itu, dan panggilah orang-orang yang kamu percaya boleh menolong kamu selain dari Allah, jika betul kamu orang-orang yang benar.

Kenapa Perlu Berdoa?
Walaupun tujuan utama berdoa adalah mendekatkan diri kepada Allah, memang tidak dinafikan, manfaat doa begitu besar dalam kehidupan manusia.
Dengan doa, pelbagai jenis emosi dapat dikendalikan. Dengan doa, ada harapan yang terbentang. Doa juga menjadi penyejuk pada saat menghadapi musibah.  Dengan doa, kita punya keazaman untuk memperbaiki diri.
Dari Ali r.a meriwayatkan bahawa Rasulullah SAW bersabda:
“Doa adalah senjata bagi orang-orang mukmin, tiang bagi agama, dan nur bagi langit dan bumi”.
(Hadis Riwayat Hakim)
Dari Hadis di atas, ternyata doa adalah salah satu keistimewaan seorang Muslim yang Allah anugerahkan.
Perbuatan berdoa bukan sahaja memberi kekuatan, tetapi juga harapan dan tempat mencurahkan segala isi hati kepada Tuhan Yang Maha Mendengar dalam setiap keadaan. Seseungguhnya doa juga adalah tempat kembalinya manusia setelah seharian melakukan usaha (ikhtiar).
Foto Kredit: thoughtcatalog.com
Doa Selepas Solat Fardhu Beserta Maksudnya
Selain doa dalam bahasa Arab, kita juga boleh berdoa sekadarnya dalam bahasa Melayu.
Di sini kami kumpulkan ayat-ayat doa selepas solat yang boleh dijadikan amalan beserta maksudnya.
Semoga ia lebih difahami, mudah diingati, dan dapat dihayati sepenuhnya.

1. Pembukaan doa:

2. Selawat Ke Atas Nabi:

3. Isi doa:

4. Penutup Doa:

*Doa Tambahan
Jika dah hafal, boleh ditambah dengan ayat-ayat ini pada pertengahan doa (sebelum penutup).

Doa Selepas Solat Fardhu Amat Mustajab
Dari Salman Al-Farsi r.a meriwayatkan bahawa baginda Rasulullah SAW bersabda:
“Sesungguhnya Allah mempunyai sifat malu, dan memberi kepada orang yang tidak meminta dengan pemberian yang banyak. Apabila seseorang mengangkat tangannya dihadapan Allah, memohon sesuatu, maka Allah amat malu untuk memulangkan kedua tangan tersebut dengan tangan kosong”.
(HR Tirmizi)
Seperti yang kita tahu, doa selepas solat termasuk antara waktu berdoa yang paling mustajab.
Oleh itu, marilah kita memanfaatkan setiap waktu selepas fardhu untuk membaca doa.
Tidak perlu panjang, doa ringkas pun jadilah.

*Sumber doa daripada laman web Bacaan Solat Lengkap.


Setiap Hari Anak-Anak Berebut Nak Didoakan, Rupa-Rupanya Ini Amalan Rahsia Si Ibu…

Doa merupakan senjata yang paling kuat buat orang Muslim. Dengan doa serta diiringi usaha merupakan cara yang terbaik untuk mendapatkan apa yang kita inginkan dna juga mendapat keberkatan dari Yang Maha Esa. Begitu juga dalam soal mendidik anak-anak, dimana ibu bapa amat menyarankan untuk mengamalkan doa-doa tertentu dalam memelihara akhlak mereka.
Begitu juga dengan perkongsian ibu ini dimana dia mengamalkan beberapa doa untuk anak-anaknya. Apa yang dapat dilihat adalah perubahan yang ketara terutama sekali apabila mudahnya anak-anak menurut kata dan hati menjadi lebih lembut. Jom sama-sama kita amalkan.

“PAGI PAGI BEREBUT-REBUT NAK IBU BERDOA”

Setiap pagi dalam kereta mesti berebut nak ibu berdoa siapa yang dulu.

Kayyis : ibu cepat doa kayyis nak masuk syurga..

Kiysaa : ibu caa nak pandai baca buku ye. ..dapat no 1
Berebut-rebut la tangan ibu ni nak letak pada ubun-ubun dorang. Tersenyum-senyum la ibu melihat keletah dua beradik ni. Alhamdulillah hampir setahun ibu amalkan, dan nampak perubahan anak-anak ibu. Sebagai ibu, jangan sia siakan peluang yang Allah bagi. Doa setiap masa, doa tanpa henti, cakap yang baik-baik. Doa ibu tiada hijabnya. Amin Ya Allah Ya Mujib
Letakkan tangan di ubun-ubun kepala anak. Mulakan dengan Asmaul Husna.
Ya Fattah
Ya Alim
Ya Nur
Ya Hakim
Ya Rashid
Ya Hafiz
Ya Muhaimin
YA ALLAH BUKAKAN PINTU KEFAHAMAN DAN ILMU PENGETAHUAN, CAHAYAKAN HIKMAH KEBIJAKSANAAN, KECERDASAN DAN KEPINTARAN KEPADA ANAK-ANAK KAMI ( sebut nama penuh anak) DAN JAGAKAN ANAK KAMI DALAM JAGAANMU DAN PENGAWASANMU YA ALLAH.

Seterusnya titipkan doa ini.
بِسْمِ اللَّهِ الرَّحْمَنِ الرَّحِيمِ
الرَّحْمَنُ (1) عَلَّمَ الْقُرْآنَ (2) خَلَقَ الْإِنْسَانَ (3) عَلَّمَهُ
الْبَيَانَ (4)
Pasakkan niat ibu ayah buat anak-anak. Ya Mujib. Semoga bermanfaat buat semua ibu ibu.
Sumber: Shiela Amir


Apa pentingnya ibu bapa bacakan doa untuk anak?
Seharian kita sibuk dengan tugasan dan menguruskan anak-anak, dengan harapan anak-anak dapat membesar dengan segala kecukupan. Perlu diingat bahawa selain usaha kita, satu lagi faktor penentu kejayaan anak-anak adalah keberkatan.

Antara cara untuk mendapatkan keberkatan adalah melalui doa ibu bapa.
Oleh itu, mari kita amalkan doa untuk anak ini agar mereka menjadi anak yang berjaya di dunia dan di akhirat. Doa untuk anak ini semuanya diekstrak daripada ayat-ayat Al-Quran agar menjadi rujukan kita sepanjang hayat.

Foto Kredit: theguardian.com

Senarai 7 Doa Mustajab Ibu Bapa Mesti Bacakan Untuk Anak
1. Doa Nabi Zakaria Untuk Zuriat Yang Baik
Doa ini asalnya adalah doa Nabi Zakaria yang membacanya untuk memohon keturunan yang baik.
Seperti yang kita tahu, Nabi Zakaria diuji dengan ketiadaan anak sehingga lewat usianya. Namun, baginda tidak pernah berputus harap dan sentiasa berdoa agar dikurniakan zuriat yang soleh sebagai penyambung dakwahnya.
Akhirnya, Allah mengurniakan seorang putera yang mulia, iaitu Nabi Yahya kepada baginda. Bersesuaian dengan maksudnya, doa ini amat sesuai diamalkan untuk memohon dikurniakan zuriat, mahupun untuk memperelokkan akhlak anak kita.

(Surah Al Imran Ayat 38)
Rabbi habli milla dunka dhurryatan tayyiba innaka samiud du`a’
Maksud: ” Wahai Tuhanku! Kurniakanlah kepadaku dari sisiMu zuriat keturunan yang baik; sesungguhnya Engkau sentiasa Mendengar (menerima) doa permohonan”.

2. Doa Untuk Anak Agar Diberi Rahmat

Kita dianjurkan untuk berdoa walaupun telah berjaya dan senang dengan kehidupan kita bersama keluarga di samping meningkatkan kecenderungan untuk bertaubat dan kembali kepada Allah.
Begitulah maksud yang dinyatakan dalam doa ini. Ringkas tetapi amat mendalam jika direnungkan.

(Al-Ahqaaf Ayat 15)
“Rabbi Auzi’ni An Asy-kura Ni’matakal-lati An ‘Amta `Alayya Wa `Ala Waalidayya Wa An A’mala Solihan Tardoohu Wa Adkhil-Nii Bi Rohmatika Fii `Ibaadikas-Soolihiin”
Maksudnya: …Wahai Tuhanku, ilhamkanlah daku supaya tetap bersyukur akan nikmatmu yang engkau kurniakan kepadaku dan kepada ibu bapaku, dan supaya aku tetap mengerjakan amal soleh yang Engkau redai; dan jadikanlah sifat-sifat kebaikan meresap masuk ke dalam jiwa zuriat keturunanku. Sesungguhnya aku bertaubat kepadamu, dan sesungguhnya aku dari orang-orang Islam (yang tunduk patuh kepadamu).
Foto Kredit: ultimatemuslimwarriors.wordpress.com
3. Doa Untuk Anak Agar Dilembutkan Hatinya
Maksud Latiif, iaitu salah satu daripada nama Allah yang terkandung dalam asmaul Husna ini bermaksud Maha Lembut.
Dengan berkat kelembutanNya, eloklah kita memohon agar Allah melembutkan hati anak kita. Doa yang amat sesuai dibacakan jika mempunyai anak yang agak degil dan keras kepala.

Surah As-Syuura Ayat 19
“Allahu Latifun bi ‘ibadihi, yarzuqu man yasha’u, wa huwa l’-Qawiyyu l-‘Aziz”
Maksudnya: Allah Maha Lembut tadbirNya (serta melimpah-limpah kebaikan dan belas kasihanNya) kepada hamba-hambaNya; Ia memberi rezeki kepada sesiapa yang dikehendakiNya (menurut peraturan yang telah ditetapkan), dan Dia lah Yang Maha Kuat, lagi Maha Kuasa.
Foto Kredit: omoarabia.com
4. Doa Untuk Anak Supaya Kuat & Sabar
Doa ini dianjurkan agar ditiupkan pada ubun-ubun anak pada setiap pagi sebelum ke sekolah, atau setiap kali selepas solat bersama.
Mudah-mudahan mereka akan diberikan kekuatan dan kesabaran dalam menghadapi semua bentuk cabaran hingga mencapai kemenangan di dunia dan akhirat.

Surah Al Imraan Ayat 200
“Yaa ayyuhalladzina amanush biru wa shobiru wa robitu wat taqullaha la’allakum tuflihuun”
Maksudnya: Wahai orang-orang yang beriman! Bersabarlah kamu (menghadapi segala kesukaran dalam mengerjakan perkara-perkara yang berkebajikan), dan kuatkanlah kesabaran kamu lebih daripada kesabaran musuh, di medan perjuangan), dan bersedialah (dengan kekuatan pertahanan di daerah-daerah sempadan) serta bertaqwalah kamu kepada Allah supaya, kamu berjaya (mencapai kemenangan).
Foto Kredit: muslimmatters.org
5. Doa Untuk Anak Agar Rajin Solat
Bukan mudah mahu menggerakkan anak untuk menunaikan solat 5 waktu jika tidak didisplinkan.
Amalkan doa ini agar kita sentiasa istiqamah dalam mendirikan solat di samping mendidik anak-anak menjaga solat.
Doa ini adalah doa Nabi Ibrahim untuk anak-anaknya.

Surah Ibrahim Ayat 40
Rabbij alni muqiimassolati wamin dzurriyatii. Rabbana wataqobbal duaa’.
Maksudnya: Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.
Foto Kredit: postandcourier.com
6. Doa Untuk Anak Agar Menjadi Penyejuk Mata
Ini adalah salah satu doa yang disyariatkan kepada kita juga, agar memohon keluarga dan anak keturunan yang dapat menjadi penyejuk pandangan, dan penawar di hati.
Selain itu, ia turut menekankan permohonan kita agar dapat menjadi pemimpin yang baik atau ‘role model’ yang dapat menjadi ikutan orang-orang bertaqwa.
Selitkan doa ini setiap kali selepas solat.

(Surah Al-Furqan Ayat 74)
“…Rabbana hab lana min azwaa jina wa dzurriyyaatinaa qurrata a’yuun. Waj alna lil muttaqiina imaamaa.”
Maksudnya: …Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menjadi penyejuk mata kami melihatnya, dan jadikanlah kami imam ikutan bagi orang-orang yang (mahu) bertaqwa.
Foto Kredit: vox.com
7. Doa Supaya Dikurniakan Anak Yang Mentaati Perintah Allah
Ini adalah salah satu petikan doa daripada Nabi Ibrahim yang dibacakan ketika membina Kaabah bersama anaknya, Nabi Ismail.

Surah Al-Baqarah Ayat 128
“Rabbana waj alna muslimaini laka wamin dzurriyatinaa ummatan muslimatan laka wa arinaa manaa sinakaa watub alaina. Innaka anta tawwabur rahiim.”
Maksudnya: Wahai Tuhan kami! Jadikanlah kami berdua: orang-orang Islam (yang berserah diri) kepadaMu, dan jadikanlah daripada keturunan kami: umat Islam (yang berserah diri) kepadamu, dan tunjukkanlah kepada kami syariat dan cara-cara ibadat kami, dan terimalah taubat kami; sesungguhnya Engkaulah Maha Penerima taubat, lagi Maha Mengasihani
Foto Kredit: quran-the-truth.blogspot.my
Berkat Doa Ibu Bapa
Selain memastikan didikan agama yang sempurna, menyediakan kecukupan, jangan lupa mendoakan anak-anak kita, sekurang-kurangnya setiap kali selepas solat.
Sebagai ibu bapa, marilah kita amalkan semua doa ini kerana doa ibu bapa untuk anak adalah antara doa yang tidak tertolak oleh Allah SWT. Semoga anak-anak kita mendapat keberkatan di dunia dan di akhirat.


Wanita Ini Kongsi 8 Doa Untuk Anak Yang Dibaca Setiap Hari, Mujarab!

Doa untuk anak yang dibaca oleh ibu memang mujarab dan berkesan. Seperti perkongsian seorang ibu di laman Facebook, setiap hari dia tidak akan pernah lupa membaca beberapa jenis doa untuk anak-anaknya.
Jelasnya, semua doa yang dibaca memang memberi kesan dan menunjukkan perubahan. Nak tahu doa apa? Ikuti perkongsian lanjut di bawah.

Baca juga: Eee..Gelinya! Termakan Buah Ada Ulat, Apa Hukumnya? Ini Jawapan Anda Perlu Tahu!
IBU KONGSI DOA UNTUK ANAK, IBU AYAH BOLEH AMALKAN

Menerusi perkongsian itu, apabila bergelar ibu, dia mendapati bahawa perangai setiap anak berbeza-beza. Ini kerana anak nombor dua mempunyai perangai yang berbeza dengan si kakak dan lebih sensitif.

Setiap hari dia tidak akan melepaskan peluang untuk membaca al-Fatihah, 3 Qul, al-Qadr, al-Inshirah, doa penerang hati, surah Toha ayat 1-5 dan zikir Ya Latif.
Selain itu, Puan Nur juga membaca doa Nabi Daud untuk melembutkan hati anaknya. Ternyata doa itu mujarab dan perubahan dapat dilihat pada hari kedua.
“Alhamdullilah nampak perubahan Haasya, nak merajuk pun sikit-sikit sahaja. Tak lebih-lebih tarik muka masam dia. Semua ini Allah punya rahmat,” ujarnya.
Berikut merupakan senarai doa yang dibaca:
SURAH AL-FATIHAH

3 QUL

AL-QADR

AL-INSHIRAH

DOA PENERANG HATI

SURAT TOHA AYAT 1-5

ZIKIR YA LATIF
Ya latif fu ya kahfi
Ya hafiz zu ya syafi
Allah ya lati fu ya khafi
Ya hafiz zu ya syafi
Allah ya latif fu ya wafi
Ya karim mu antallah
Maujud laaillahaillah
Laillahhaillah
DOA NABI DAUD

Semoga perkongsian ini memberi manfaat kepada ibu bapa di luar sana. Amin…
Baca juga: Po*k Free Bukan Bermakna Kedai Makan Itu Halal, Ada Bezanya Dan Jangan Main Singgah Je!
Sumber: Facebook Nur Zaind


Rindunya Rasa Hati…Amal Doa Ini Untuk Gandakan Pahala Ibu Bapa Yang Sudah Meninggal

Rindunya rasa hati apabila kita tidak dapat lagi menatap wajah ibu atau ayah yang sudah meninggal dunia bukan? Malah ada juga dalam kalangan kita sudah kehilangan ibu bapa dan apa yang mampu dibuat adalah memanjatkan doa untuk ibu bapa yang sudah meninggal dunia.
Ada juga yang bertanyakan bahawa adakah segala doa-doa yang disampaikan di atas nama arwah dikira pahalanya? Berikut merupakan penjelasan dari Mufti dan doa apa yang boleh diamalkan.

Baca juga: Ada Orang Nak Masuk Minang? Ini Tafsiran Dalam Islam Bila Mimpi Ular, Harimau Dan Buaya
DOA UNTUK IBU BAPA YANG SUDAH MENINGGAL

Soalan:

Memang terdapat beberapa doa yang boleh diamalkan oleh seseorang anak untuk ibu dan bapanya yang telah meninggal dunia. Persoalannya, adakah doa yang dibacakan itu akan sampai pahalanya kepada meraka?
Mari kita renungkan sebuah hadith yang sahih daripada Imam Muslim :
Daripada Abu Hurairah RA, bahawa Nabi SAW bersabda:
إِذَا مَاتَ الْإِنْسَانُ انْقَطَعَ عَنْهُ عَمَلُهُ إِلَّا مِنْ ثَلَاثَةٍ: إِلَّا مِنْ صَدَقَةٍ جَارِيَةٍ، أَوْ عِلْمٍ يُنْتَفَعُ بِهِ، أَوْ وَلَدٍ صَالِحٍ يَدْعُو لَهُ
Maksudnya: “Apabila matinya seseorang insan maka akan terputuslah amalannya melainkan tiga perkara iaitu sedekah jariah, ilmu yang dimanfaatkan dan juga anak soleh (atau solehah) yang mendoakan kepada kedua ibubapanya.”- [Riwayat Muslim (1631)]
Imam al-Nawawi mengatakan para ulama memahami hadith ini dengan mengatakan bahawa amalan si mati akan terputus dengan kematiannya dan terputus juga pembaharuan pahala baginya melainkan tiga perkara ini (dalam hadith).
Jadi, seorang anak yang soleh dan solehah yang mendoakan kedua ibu bapa, amalan dan pahalanya tidak akan putus dan doa itu akan sampai kepada mereka dengan izin-Nya. Di sini, kami nukilkan beberapa doa yang diajar oleh Allah SWT sebagaimana yang termaktub di dalam Al-Quran.
#DOA SATU
Firman Allah SWT:
رَبَّنَا اغْفِرْ لِي وَلِوَالِدَيَّ وَلِلْمُؤْمِنِينَ يَوْمَ يَقُومُ الْحِسَابُ
Surah Ibrahim ayat 41
Maksudnya: “Wahai Tuhan kami! Berilah ampun bagiku dan bagi kedua ibu bapaku serta bagi orang-orang yang beriman ketika berlakunya penghitungan amal serta pembalasan.”
#DOA DUA
Firman Allah SWT:
رَّبِّ اغْفِرْ لِي وَلِوَالِدَيَّ
Surah Nuh ayat 28
Maksudnya: “Wahai Tuhanku! Ampunkanlah bagiku dan bagi kedua ibu bapaku.”
Tambahan pula, di dalam berdoa terdapat keluasan selagimana doa atau makna doa itu adalah baik dan tidak bercanggah dengan agama maka ia dibenarkan di samping tidak menafikan bahawa doa yang terbaik adalah doa yang terdapat di dalam Al-Quran dan juga hadith Nabi SAW yang sahih.
Di samping itu juga, doa yang terbaik juga adalah doa yang difahami dan tidak semestinya di dalam Bahasa Arab. Ini kerana, jika seseorang itu berdoa dengan apa yang difahami maka doa itu lebih dekat dengan hati.
Kesimpulannya, seseorang itu boleh berdoa dengan apa jua doa sekalipun kepada ibu dan bapanya yang telah meninggal dunia dengan syarat doa tersebut tidak mengandungi perkara-perkara yang bertentangan dengan agama serta makna doa itu baik.

*Semoga melalui doa ini disampaikan rasa rindu kita kepada mereka. Bukan itu sahaja, semoga roh ibu dan bapa yang telah pergi ditempatkan dalam kalangan hamba-hamba-Nya yang beriman serta dimasukkan ke dalam syurga Firdaus. Amin.
Sumber: Mufti Wilayah Persekutuan
Foto: Sinar Harian


Ucapan Doa Untuk Orang Sakit & Ketika Menziarah

Doa Untuk Orang Sakit
Dalam Islam, sakit dikira sebagai ujian daripada Allah buat hambaNya. Amalan menjenguk orang sakit pula merupakan perbuatan yang sangat dituntut dalam agama Islam.

Sebagaimana hadis yang diriwayatkan oleh Ibnu Majah, at-Tirmidzi dan Imam Ahmad, amalan menjenguk orang sakit terdapat banyak fadhilatnya. Sesuai dengan sabda Rasulullah SAW yang bermaksud :
“Apabila seseorang menjenguk saudaranya yang Muslim (sedang sakit), maka (seakan-akan) dia berjalan sambil memetik buah-buahan syurga sehingga dia duduk. Apabila sudah duduk, maka diturunkan kepadanya rahmat dengan deras. Apabila menjenguknya di pagi hari maka tujuh puluh ribu malaikat mendoakannya agar mendapat rahmat hingga tiba waktu petang. Apabila menjenguknya di waktu petang, maka tujuh puluh ribu malaikat mendoakannya agar diberi rahmat hingga waktu tiba waktu.”

Dalam kita menziarahi orang sakit, jangan lupa juga untuk ucapkan doa buat mereka agar segera sembuh.

Kredit Foto : islam.nu.or.id
Doa Untuk Orang Sakit Mengikut Ajaran Rasulullah
1. Doa Untuk Kesembuhan
Sebuah hadis meriwayatkan amalan Rasulullah yang turut melazimi ziarah menjenguk orang sakit. Hadis yang diriwayatkan oleh Bukhari dan Muslim dari Aisyah RA menyatakan Rasulullah sering membaca doa ini kepada sahabatnya yang sedang sakit :
اللَّهُمَّ رَبَّ النَّاسِ أَذْهِبِ الْبَأْسَ اشْفِ أَنْتَ الشَّافِي لَا شَافِيَ إلَّا أَنْتَ شِفَاءً لَا يُغَادِرُ سَقْمًا
Bacaan Rumi : Allahumma rabban nasi, adzhibil ba’sa. Isyfi. Antas syafi. La syafiya illa anta syifa’an la yughadiru saqaman.
Maksud : Tuhanku, Tuhan manusia, hilangkanlah penyakit. Berikanlah kesembuhan kerana Kau adalah penyembuh. Tiada yang dapat menyembuhkan penyakit kecuali Kau dengan kesembuhan yang tidak meninggalkan rasa sakit.
(Hadis Riwayat Bukhari)

2. Doa Melawat Orang Sakit Menurut Riwayat Abu Daud dan At-Tirmidzi
Daripada Ibnu Abbas, Rasulullah pernah bersabda yang bermaksud, “Barangsiapa yang mengunjungi orang sakit yang belum datang ajalnya kemudia ian mengucapkan (doa) di sebelahnya sebanyak tujuh kali : As alullaahal ‘azhiim rabbal ‘arsyil ‘azhiim an yasyfiyaka, maka Allah akan menyembuhkannya dari penyakit tersebut”
(Hadis Riwayat Abu Daud)
Doa ini dibacakan dengan niat agar Allah SWT segera mengangkat penyakit serta mengurniakan kesembuhan sepenuhnya kepada si pesakit :
أَسْأَلُ الله الْعَظِيمَ رَبَّ الْعَرْشِ الْعَظِيمِ أَنْ يَشْفِيَكَ
Bacaan Rumi : As alullaahal ‘azhiim rabbal ‘arsyil ‘azhiim an yasyfiyaka
Maksud : Aku memohon kepada Allah yang Agung. Tuhan ‘arasy yang megar agar menyembuhkanmu.
Sesuai dengan hadis, doa ini dianjurkan untuk dibaca sebanyak 7 kali bertepatan dengan amalan Rasulullah.

Kredit Foto : theasianparent.co.id
3. Ucapan Doa Kepada Orang Sakit Berserta Namanya
Dalam mendoakan orang sakit, kita juga dianjurkan untuk berdoa sambil menyebutkan nama si pesakit. Perbuatan ini bertepatan dengan amalan yang pernah dilakukan oleh Rasulullah SAW saat menjenguk Sa’ad bin Abi Waqqash.
Berdasarkan Riwayat Imam Muslim, doa ini pernah ditujukan kepada Sa’ad. Dalam doa di bawah, nama Sa’ad digunakan. Gantilah nama Sa’ad dengan nama pesakit yang anda ziarahi :
اللَّهُمَّ اشْفِ سَعْدًا، اللَّهُمَّ اشْفِ سَعْدًا، اللَّهُمَّ اشْفِ سَعْدًا
Bacaan Rumi : Allahummasyfi Sa‘dan. Allahummasyfi Sa‘dan. Allahummasyfi Sa‘dan.
Maksud : Tuhanku, sembuhkan Sa‘ad. Tuhanku, sembuhkan Sa‘ad. Tuhanku, sembuhkan Sa‘ad.
(Hadis Riwayat Imam Muslim)

4. Doa Untuk Kesembuhan Semua Jenis Penyakit
Berikut pula merupakan doa bagi memohon kesembuhan sebarang jenis penyakit. Menurut hadis riwayat Imam Bukhari dari Ibu Abbas R.A , Rasulullah SAW pernah membacakan doa ini ketika menziarahi seorang Badwi yang terlantar sakit demam. Doa yang dilafazkan adalah seperti berikut :
لَا بَأْسَ طَهُوْرٌ إِنْ شَاءَ اللهُ
Bacaan Rumi : La ba’sa thahurun insya’allahu
Maksud : (Semoga) tidak apa-apa (sakit), semoga suci dengan kehendak Allah.
(Hadis Riwayat Bukhari)

5. Doa Untuk Kesembuhan Serta Pengampunan Dosa Buat Si Pesakit
Selain mendoakan untuk kesembuhan, kita juga boleh mendoakan agar diampunkan dosa-dosa si pesakit. Sebagaimana riwayat Ibnu Sunni, Rasulullah SAW membacakan doa ini ketika menjenguk sahabatnya, Salman Al-Farisi :
شَفَى اللهُ سَقَمَكَ، وَغَفَرَ ذَنْبَكَ، وَعَافَاكَ فِي دِيْنِكَ وَجِسْمِكَ إِلَى مُدَّةِ أَجَلِكَ
Bacaan Rumi : Syafakallahu saqamaka, wa ghafara dzanbaka, wa ‘afaka fī dinika wa jismika ila muddati ajalika
Maksud : Wahai (sebut nama orang yang sakit), semoga Allah menyembuhkanmu, mengampuni dosamu, dan mengafiatkanmu dalam agama serta jasmanimu sepanjang usia.
(Hadis Riwayat Ibnu Sunni)
Semoga dengan doa-doa yang dibacakan kepada pesakit dapat melengkapi amalan ziarah orang sakit sebagai tanda mengukuhkan silaturrahim serta meningkatkan empati kita pada orang yang sedang diuji.


“Doakan Kami Dapat Zuriat”- Abang Rider Terima Tips RM5 Berserta Nota ‘Khas’ Buat Hati Tersentuh

Setiap pasangan yang berkahwin pastinya mengimpikan zuriat sebagai pelengkap keluarga. Ada yang tidka perlu menunggu lama dan ada yang perlu menunggu bertahun-tahun untuk mendapatkan zuriat. Sama ada cepat atau lambat, rezeki Allah kepada setiap hamba-Nya itu sudah tertulis. Kita sebagai manusia perlu berusaha kerana Allah akan mengurniakan cahaya mata apabila tiba waktu yang sesuai.
Seperti perkongsian oleh seorang individu yang tular di media sosial dan mendapat perhatian ramai netizen.

TERIMA TIPS PESANAN BERSERTA PESANAN ‘KHAS’
Menerusi posting yang meraih lebih 21 ribu ‘retweet’ dan 30 ribu ‘likes’, seorang penghantar makanan menerima tips bernilai RM5 daripada pelanggan setelah menghantar pesanan.
Namun, ianya bukan sekadar sekeping wang kertas, tetapi di atasnya terselit doa dan harapan pelanggan tersebut supaya dia dikurniakan zuriat.

‘SEMOGA DIKURNIAKAN ZURIAT YANG SOLEH DAN SOLEHAH’
Perkongsian tersebut juga mendapat titipan doa dari orang ramai yang mendoakan supaya pasangan tersebut dikurniakan zuriat dalam masa terdekat. Semoga apa yang diusahakan dapat membuahkan hasil dan dimakbulkan doa oleh Allah S.W.T.

Sumber: @ziqimmich


“Doakan Kita Boleh Balik Kampung Raya Tahun Ni” – DS Ismail Sabri

“Doakan kita boleh balik kampung raya Aidilfitri tahun ini,” demikian luah Menteri Kanan (Kluster Keselamatan) Datuk Seri Ismail Sabri Yaakob yang merujuk kepada trend penurunan kes harian COVID-19, ketika ini.
Ismail Sabri berkata sekiranya trend penurunan kes harian COVID-19 berterusan, kemungkinan rentas negeri boleh dibenarkan dengan penilaian risiko dari Kementerian Kesihatan (KKM) dan rakyat boleh pulang beraya di kampung, tahun ini.

“Tahun lepas atas nasihat KKM, kita tak balik raya. Saya juga orang kampung, mesti nak balik kampung, ia dah jadi rutin, bila tak dapat balik kampung, saya juga kecewa.
“Tetapi dengan kes yang semakin menurun dan R-Naught yang juga menurun sehingga 0.88 setakat ini, KKM akan menilai, jadi kita doakan raya tahun ini boleh balik kampung,” katanya dalam program Ruang Bicara terbitan Bernama TV di ibu negara malam ini.

Aidilfitri tahun ini dijangka disambut pada 13 Mei depan.

Tegas Ismail Sabri, keputusan untuk membuka sempadan negeri perlu dipertimbangkan dengan sebaik-baiknya kerana sebelum ini apabila rentas negeri dibenarkan, kes akibat kluster balik kampung meningkat.
Sumber :  BERNAMA


Ini Dia 8 Doa Pilihan Untuk Keluarga Bahagia, Jom Amalkan!

“Dan di antara tanda-tanda kekuasaan-Nya ialah Dia menciptakan untukmu isteri-isteri dari jenismu sendiri, supaya kamu cenderung dan merasa tenteram kepadanya, dan dijadikan-Nya di antaramu rasa kasih dan sayang. Sesungguhnya pada yang demikian itu benar-benar terdapat tanda-tanda bagi kaum yang berfikir.“ (QS : Ar-Ruum:21)
Segala penciptaan Allah tersimpan beribu hikmahnya. Begitu juga dalam hal menjalani kehidupan rumah tangga. Selain memberi nikmat berbentuk pasangan, anak-anak, dan rezeki, jangan lupa bahawa keluarga kita juga adalah ladang ibadah dan amal soleh buat kita semua.

Keluarga yang diselubungi cinta dan kasih sayang adalah fitrah yang menjadi keinginan setiap manusia.
Berikut adalah beberapa doa pilihan yang boleh diamalkan untuk memelihara diri dan keluarga agar sentiasa mendapat keberkatan dan rahmat daripadaNya.

Foto Kredit: quran-the-truth.blogspot.my

8 Doa Keluarga Bahagia Daripada Al-Quran & Hadis
Doa 1: Memohon Kebaikan Dan Dijauhi Kejahatan
اللَّهُمَ حَبَّبْ إِلَيْنَا الْإِيمَانَ وَزَيِّنْهُ فِي قُلُوبِنَا، وَكَرِّهْ إِلَيْنَا الْكُفْرَ وَالْفُسُوقَ وَالْعِصْيَانَ، وَاجْعَلْنَا مِنَ الرَّاشِدِينَ
“Allahumma habbib ilainal imaana wazayyinhu fi quluubinaa, wa karrih ilayyal kufro wal fusuuqo wal ‘isyaan, waj’alna minar raasyidiin.”
(Surah Al-Hujurah: 7)
Maksudnya: “Ya Allah, jadikanlah kami cinta kepada keimanan dan jadikanlah ia indah di hati kami, bencikanlah kami pada kekafiran, kefasikan, dan kedurhakaan, serta masukkanlah kami dalam golongan orang yang mendapat petunjuk.”

Doa 2: Memohon Diberi Kecukupan & Menghadapi Kesulitan
حَسْبِيَ اللَّهُ لَا إِلَٰهَ إِلَّا هُوَ ۖ عَلَيْهِ تَوَكَّلْتُ ۖ وَهُوَ رَبُّ الْعَرْشِ الْعَظِيمِ
(Surah At-Taubah: 129)
Maksudnya: “Cukupkanlah bagiku Allah (yang menolong dan memeliharaku), tiada Tuhan (yang berhak disembah) melainkan Dia; kepada-Nya aku berserah diri, dan Dialah yang mempunyai Arasy yang agung.”

Doa 3: Memohon Dijauhi Hasad Dengki & Dendam Dalam Keluarga
رَبَّنَا اغْفِرْ لَنَا وَلِإِخْوَانِنَا الَّذِينَ سَبَقُونَا بِالإِيمَانِ , وَلا تَجْعَلْ فِي قُلُوبِنَا غِلًّا لِّلَّذِينَ آمَنُوا رَبَّنَا إِنَّكَ رَؤُوفٌ رَّحِيمٌ
“Rabbanaghfirlanaa wali ikhwaanina, allaziina sabaquuna bil iimaan, walaa taj’al fii quluubinaa ghillal lillaziina aamanu, rabbanaa innaka rauufur rahiim.”
(Surah Al-Hashr: 10)
Maksudnya: “Wahai Tuhan Kami, ampunkanlah dosa kami dan dosa saudara-saudara kami yang mendahului kami dalam iman, dan janganlah Engkau jadikan dalam hati kami sebarang perasaan hasad dengki dan dendam terhadap mana-mana orang beriman. Wahai Tuhan kami! Sungguhnya Engkau amat Pelembut dan Pengasih.”

Doa 4: Memohon Pasangan & Zuriat Yang Menjadi Penyejuk Hati
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
“Rabbana hablana min azwajina wa dzurriyyatina qurrata a’yun waj’alna lilmuttaqina imaama”
(Surah Al-Furqan: 74)
Maksudnya: “Wahai Tuhan kami, anugerahkanlah kepada kami isteri-isteri kami dan keturunan kami sebagai penyejuk hati (kami), dan jadikanlah kami imam bagi orang-orang yang bertakwa.”

Doa 5: Doa Memohon Zuriat Yang Rajin Mendirikan Solat
رَبِّ اجْعَلْنِي مُقِيمَ الصَّلاَةِ وَمِن ذُرِّيَّتِي رَبَّنَا وَتَقَبَّلْ دُعَاء
“Rabbij ‘alni muqimas solati wa min dzurriyyati, rabbanaa wa taqabbal du’a”
(Surah Ibrahim: 40)
Maksudnya: “Ya Tuhanku, jadikanlah aku dan anak cucuku orang-orang yang tetap mendirikan salat, ya Tuhan kami, perkenankanlah doaku.”

Doa 6: Memohon Perlindungan Untuk Anak Dari Mata Jahat (‘Ain)
أُعِيْذُكُمَا بِكَلِمَاتِ اللَّهِ التَّامَّةِ، مِنْ كُلِّ شَيْطَانٍ وَهَامَّةٍ، وَمِنْ كُلِّ عَيْنٍ لاَمَّة
“U’izukuma bi kalimatillahit taammah min kulli shaytaniw wa haammah wa min kulli ‘aynil laammah”
(Hadis Sahih, Riwayat Al-Bukhari: 3371)
Maksudnya: “Aku memohon perlindungan dengan kalimat Allah yang sempurna untuk kalian (berdua), dari gangguan syaitan dan binatang berbisa, dan dari pandangan mata (‘ain) yang jahat.”

Doa 7: Doa Memohon Cinta & Kasih Sayang
اللَّهُمَّ إِنِّي أَسْأَلُكَ حُبَّكَ وَحُبَّ مَنْ يُحِبُّكَ وَالْعَمَلَ الَّذِي يُبَلِّغُنِي حُبَّكَ
“Allahumma inni as-aluka hubbaka wa hubba man yuhibbuka wal ‘amala alladzi yubalighuni ilaa hubbika.
(Hadis Hasan, Riwayat Tirmidzi)
Maksudnya: “Ya Allah, sesungguhnya aku memohon kepadaMu cintaMu dan cinta orang-orang yang mencintaiMu dan aku memohon kepadaMu amalan yang dapat menyampaikanku kepada cintaMu. ”

Doa 8: Memohon Zuriat Yang Baik
رَبِّ هَبْ لِي مِنْ لَدُنْكَ ذُرِّيَّةً طَيِّبَةً ۖ إِنَّكَ سَمِيعُ الدُّعَاءِ
“Rabbi habli min ladunka zurriyyatan toyyibah, innaka samii’ud duaa’.”
(Surah Al-Imran: 38)
Maksudnya: “Ya Tuhanku, berilah aku dari sisi Engkau seorang anak yang baik. Sesungguhnya Engkau Maha Pendengar doa”.

Foto Kredit: kr.123rf.com
Sentiasa Berikhtiar Dan Memohon DaripadaNya
Tidak ada kurnia sekecil apapun kecuali hanya datang dari Allah. Maka, di samping berikhtiar mencari kecukupan duniawi, sentiasalah kita berdoa kepada Allah kerana Allah jualah yang berkuasa membolak-balikkan hati manusia.
Semoga Allah membimbing kita agar menjadi ibu bapa yang sukses dan role model yang baik bagi anak-anak serta keluarga kita. Insha Allah.


Doktor Dedah Keajaiban Dan Kebaikan Susu Ibu Yang Ramai Tak Tahu

Susu ibu atau susu badan sudah semestinya diketahui ramai bahawa ia merupakan susu yang terbaik untuk anak-anak. Mempunyai khasiat yang cukup dan lengkap untuk perkembangan anak-anak adalah antara kelebihannya. Tetapi, tidak semua ibu dapat memberikan susu badan kepada anak mungkin di atas faktor-faktor tertentu seperti masalah kesihatan yang tidak stabil.
Oleh itu, jom kita baca sedikit perkongsian yang menarik dari Dr. Hairin Anisa Tajuddin di laman Facebooknya mengenai pengalaman beliau sendiri menyaksikan keajaiban susu ibu yang ramai orang masih tidak tahu. Anda mungkin akan teruja apabila mengetahui kehebatan susu ibu apabila membaca perkongsian ini!

KEAJAIBAN SUSU IBU
http://www.solusisehatku.com/
Assalam & good morning semua. Hari ni saya nak cerita ttg kebaikan penyusuan ibu yg jarang sekali masyarakat tahu.
Last week saya buat assessment kpd medical student utk neonatal examination. Kebetulan baby yg saya suruh student saya check tu sangat floppy…no respond. Saya dapati ibunya ada GDM (gestational diabetes mellitus – Diabetes mellitus yg berlaku semasa mengandung), dan ini adalah anaknya yg ke 7.

Apabila saya tanya, sudah disusukan ke belum…spt yg biasa saya dengar jawapannya ialah belum ada susu keluar…agak kecewa sbb ibu ni sudah ada 6 orang anak sblm ni masih belum tahu susunya telah dihasilkan sejak 16 minggu kehamilan lagi & susu colostrum adalah yg terbaik.  Actually baby ni baru 1 jam dihantar semula kpd ibu sbb sejurus lepas lahir, baby separated from mother for glucose monitoring in neonatal ward.

http://health.usnews.com/
Bila lihat keadaan bayi mcm tu…saya minta pertolongan nurse yg ada di situ utk check blood glucose level (BG) baby. And as expected baby punya BG cuma 1.6 mmol/L. Then, immediately saya minta nurse utk panggil doctor / ward sister. Alhamdulillah, wlpn saya cuma datang utk teaching, bukan berkhidmat di situ, nurse & sister sangat baik, mereka dengar juga cadangan saya. Kebetulan no doctors around, so ward sister tu terus memaksa bayi itu menyusu ibu & ibunya yg pada awalnya kata tak ada susu ikut saja arahan.
Sister telah menemankan ibunya menyusukan bayi & saya pun suruh ibu perah breastnya sambil menyusukan utk bantu keluarkan kolostrum for baby to suck. Saya perah breastnya, mmg ada kolostrum pekat. Alhamdulillah after 1 hour, feeding yg lama…BG baby increase to 2.5. Next day saya datang lagi ward tersebut & lihat bayi sudah aktif semula, beri respond & menangis dgn kuat. Ibunya kata, malam smlm baby asyik menyusu aje…NO TOP UP with FM.
Inilah keajaiban penyusuan ibu yg saya beritahu kpd student saya bhw penyusuan susu ibu akan calm down baby & kurangkan metabolisme (energy / glucose utilisation), dan ini akan kurangkan risiko kurang gula dlm darah bayi. Susu ibu juga senang hadam / cerna maka lebih cepat daoat sumber glucose berbanding susu FM yg lambat pencernaannya.
www.healthable.org
So, kpd semua medical professional, health staff, please believe in your heart that there is no better milk than breast milk…jangan simply2 nak top up FM. Klu ada IV line, terus masukkan IV dextrose kpd baby while mother need to continue on breastfeeding. FM bukan penyelesaian kpd masalah kekurangan gula.
Nota : ibu yg ada GDM used to supply high blood glucose kpd fetus, & insulin dirembeskan oleh bayi menjadi sangat tinggi. After delivered, baby punya insulin masih tinggi tapi bekalan gula drpd ibu terhenti sbb tiada lagi connection dgn darah ibu. So, insulin yg tinggi ni akan bertindak kpd sisa baki gula yg ada dlm darah bayi, akhirnya level gula menjadi rendah. As long as BG above 2.6 mmol/L, risiko rendah utk kecacatan otak yg kekal. Kurang gula dlm darah bayi amat bahaya kpd otak bayi & boleh menyebabkan kecacatan.
Saya bersyukur kpd Allah swt utk mendorongkan hati saya utk ambil baby tersebut utk di periksa oleh student saya. Allah swt Maha mengetahui.
Sekian…Wassalam
Sumber Facebook : Hairin Anisa Tajuddin


Doktor Estetik Kongsi 4 Benda Kena Buat Untuk Kekal Awet Muda

Sudah menjadi lumrah untuk wanita suka akan kecantikan. Jadi, semestinya setiap wanita mengimpikan kulit wajah yang berseri dan sentiasa kelihatan cantik biarpun usia semakin meningkat. Mana tidaknya, bila seseorang itu kelihatan cantik dan kekal awet muda, ia semestinya akan menaikkan keyakinan diri mereka.
Biarpun kini terdapat pelbagai produk kosmetik yang mampu mempertingkatkan lagi struktur muka seseorang itu, namun kecantikan semulajadi semestinya tidak dapat ditandingi. Seorang doktor estetik muka telah berkongsi di TikToknya @dyananyse berkenaan dengan tips untuk mengekalkan wajah yang awet muda.

Baca juga: 7 Teknik Penjagaan Muka Macam Orang Korea Selatan, Barulah Gebu!
JANGAN BUAT BENDA INI KALAU NAK KEKAL AWET MUDA

Solekan yang tebal mampu mempercepatkan lagi proses penuaan dan membuatkan wajah anda kelihatan lebih matang. Bukan itu sahaja, kandungan bahan kimia di dalamnya juga boleh menghilangkan keserian wajah yang semulajadi

Mengikut tips doktor Diana di dalam videonya, beliau berkongsi 4 pantang larang yang boleh dielakkan oleh kita supaya kekal awet muda. Antaranya adalah:

1. Jangan mengikat rambut terlalu kuat. Hal ini kerana dapat membuat rambut cepat botak depan (Traction Alpocecia)

2. Jangan gosok mata. Dengan menggosok mata, garis halus dan kegelapan bawah mata akan lebih nampak.Penuaan akan paling jelas nampak apabila mata mula kedut.

3. Jangan ternak kuman di sarung bantal, berus solek dan tuala wajah. Cara ternak kuman adalah dengan tidak membersihkannya, jadi rajin-rajinlah bersihkan benda yang kita guna.

4. Berlama-lama apabila mandi air panas kerana ia mampu membuat kulit menjadi kering dan rosak

Jadi untuk wanita di luar sana, anda boleh mula menggunakan hyaluronic acid kerana ianya berkeupayaan untuk memegang kelembapan sebanyak 1000 kali beratnya sendiri. Kulit yang lembap akan menjadikan lebih anjal dan cerah. Doktor tersebut juga menyarankan menggunkan vitamin c dan retinoid untuk meningkatkan kolagen.
Mengambil kolagen telah terbukti membantu memberikan struktur dan keanjalan terhadap kulit dan menghasilkan kesan “glowing” yang menjadi kegilaan dunia kecantikan sekarang.
Video penuh:

 @dyananyse
Ok I locked lagu ni.😆skintokskintips
 ♬ Pamela – Bots🇵🇭

Sumber: TikTok @dyananyse


Doktor Ini Beri Penjelasan & Faktor Anak Sumbing Bibir Dan Lelangit Untuk Panduan Ibubapa

“Anak aku sumbing ke? Kenapa boleh jadi macam ni?”
Sumbing bibir adalah satu masalah kesihatan kongenital yang selalu terjadi di seluruh negara. Kajian mengatakan 1 di antara 500 bayi yang dilahirkan di seluruh dunia mendapat sumbing bibir dan lelangit. Antara faktor yang menyebabkan kes sumbing ini adalah seperti genetik, kesihatan ibu sewaktu mengandung dan persekitaran. Untuk penerangan yang lebih lanjut, jom kita baca mengenai sumbing bibir dan lelangit ini dari perkongsian pakar di laman Twitter.

APA ITU SUMBING BIBIR DAN SUMBING LELANGIT?
twitter.com/muhammadeizat

FAKTOR RISIKO MENDAPAT ANAK YANG SUMBING

BOLEH DIKENALPASTI KETIKA MENGANDUNG
twitter.com/muhammadeizat
* Pastikan ibu-ibu di luar sana mengamalkan gaya hidup yang sihat ketika mengandung dan dapatkan nasihat dari pakar ketika menjalani pemeriksaan ya!
Sumber : Dr. Izzat


Doktor Ini Hurai Dari A-Z Tentang Bahaya Fibroid Dalam Kalangan Wanita

“Aku ni asyik sakit bahagian bawah perut, tak baik-baik lagi. Takut juga kalau ada fibroid…”
Fabroid dalam kalangan wanita adalah antara gejala yang menjadi mimpi ngeri buat para wanita. Punca pertumbuhan yang tidak normal ini masih menjadi tanda tanya bagi pelbagai pihak dan ada pakar yang menyatakan bahawa ia berpunca dari genetik. Untuk anda yang ingin mengetahui dengan lebih lanjut mengenai fibroid, jom baca penerangan pakar ini.

APA ITU FABROID?

KENAPA BERLAKUNYA FABROID?

GEJALA-GEJALA FABROID YANG ANDA KENA ALERT!

APA YANG BOLEH DIBUAT DENGAN FIBROID?

Sumber : Dr. Izzat


Doktor Ini Jelaskan Punca Kenapa Selsema Anak Anda Berpanjangan & Berbau. Macam Tak Percaya!

“Ubat selsema dah makan, tapi kenapa selsema anak aku ni tak baik-baik? 5 minggu dah selesema dia ni..”
Bila anak-anak selsema pastinya si ibu akan berasa risau. Yela, penyakit ini bukan sahaja mengganggu aktiviti seharian anak, malah nak tidur malam pun tak nyenyak kerana hidung tersumbat. Nak hantar anak ke taska pun risau takut berjangkit dengan kanak-kanak yang lain.

Selsema adalah jangkitan bahagian atas saluran pernafasan berpunca dari pelbagai jenis virus. Kebiasaannya, selsema merebak apabila orang-orang sekeliling anak anda menghidapi selsema itu bersin sekaligus menyebarkan virus tersebut.
Virus disebarkan melalui sentuhan
Foto: On Health

Virus selsema juga boleh disebarkan melalui sentuhan tangan, sebab itulah anda perlu sentiasa mencuci tangan anak-anak agar bebas daripada virus. Biasanya anak yang mengalami selsema akan reda selepas 3 hingga 10 hari dengan bekalan ubat yang diberikan oleh doktor.

Tapi, bagaimana pula dengan keadaan selsema anak yang berpanjangan dan tak baik-baik? Lendir yang keluar pula berbau, pasti merisaukan para ibu bapa kan? Ini perkongsian oleh Dr. Mohd Shaiful Nizam untuk menjawab persoalan anda.
Hidung anak ada bendasing
Cecair busuk dan kekuningan keluar sebelah hidung

Contoh gambar

Jangan sesekali cuba untuk keluarkan bendasing tersebut

Segera bawa anak ke hospital

Awasi setiap pergerakan dan permainan anak

Sumber: Dr. Mohd Shaiful Nizam


Doktor Jelas 6 Fasa ‘Sexual Grooming’ Yang Mak Ayah Wajib Tahu, Bahaya!

Baru-baru ini viral di laman media sosial dimana terdapat video perkongsian memaparkan seorang lelaki mencium adik angkat keluarganya di bahagian bibir. Walaupun perbuatan tersebut dianggap normal bagi tuan badan, namun sebenarnya perbuatan tersebut adalah tidak sepatutnya dilakukan.
Pelbagai reaksi warganet menyatakan bahawa perbuatan tersebut membuatkan mereka agak ‘terganggu’ dan boleh dikategorikan sebagai gangguan seksual terhadap kanak-kanak. Oleh itu, Dr.Redza Zainol tampil bagi menjelaskan kepada ibu bapa mengenai ‘Sexual Grooming’ yang ibu bapa wajib tahu.

KANAK-KANAK JADI MANGSA SEXUAL GROOMING, MAK AYAH WAJIB TAHU!

Menurut Dr. Redza, terdapat 6 fasa sexual grooming yang mak ayah wajib tahu. Ini bagi mengelakkan dari anak-anak kita seterusnya menjadi mangsa cabul dan rogol.

Si pelaku akan melakukan apa sahaja bagi mendapatkan mangsa terutama sekali dalam kalangan kanak-kanak. Mereka akan menitipkan rasa kasih sayang kepada mangsa sehinggalah timbul perasaan selesa dan menjadi seperti kawan baik.

Apa yang merisaukan adalah, jika mangsa dalam kalangan anak-anak akan mula menjauhi keluarga sendiri.

*Pastikan anak-anak tidak didedahkan dengan normalisasi yang aneh dan sentiasa dipantau dengan siapa mereka berjumpa dan berkawan ya!
Sumber: Dr. Redza Zainol


Doktor Jelas Jenis Ubat Yang Boleh Membatal & Tidak Membatalkan Puasa, Kena Alert!

Bulan yang paling dinanti-nantikan oleh umat Islam seluruh dunia iaitu bulan Ramadan bakal menjelma. Oleh itu ramai dalam kalangan kita yang sudah mempebaharui ilmu-ilmu mengenai batalnya puasa. Maklumlah, setahun sekali sahaja berpuasa dengan penuh, pasti ada sahaja perkara yang terlupa.
Bila sudah sebut mengenai batal puasa, ramai juga dalam kalangan kita yang mengambil sesetengah jenis ubat tertanya-tanya  ubat jenis apakah yang boleh membatalkan puasa dan ada juga jenis ubat yang tidak membatalkan puasa. Boleh atau tidak ibu hamil melalui proses pemeriksaan yang memerlukan memasukkan sesuatu dalam vagina?

JENIS UBAT YANG BOLEH BATALKAN DAN TIDAK BATALKAN PUASA
Mesti ramai dalam kalangan kita yang keliru sama ada ubat atau ‘treatment‘ kesihatan yang dilakukan boleh membatalkan puasa atau tidak. Berikut merupakan antara penjelasan dari doktor.

Ini penting terutamanya bagi mereka yang lebih berusia kerana lebih banyak mengamalkan pengambilan ubat-ubatan. Jika sebelum ini masih keliru dengan jenis ubat yang diambil, sekarang anda sudah lebih yakin.

Bukan itu sahaja, penting juga untuk ibu hamil tahu bahawa prosedur pemeriksaan bagi ibu-ibu hamil adalah tidak membatalkan puasa. Contohnya, mencuci vagina dan memasukkan alat speculum ke dalam vagina- ini tidak membatalkan puasa ye.

Lebih mudah untuk ambil ubat-ubat penting selepas ini bila sudah tahu sama ada ubat yang diambil dapat membatalkan puasa ataupun tidak. Selamat Berpuasa!
Sumber: Dr. Samhan


Doktor Jelas Penyakit Kaki Tangan & Mulut (HFMD) Akan Pulih Sendiri, Yang Penting Jaga Kebersihan!

Kebelakangan ini, ramai ibu bapa yang begitu khuatir tentang penularan kes penyakit kaki, tangan dan mulut (HFMD) yang terjadi kepada anak-anak kecil.
Menurut Dr. Erna Nadia, penyakit HFMD akan pulih sendiri dan kebiasaannya akan pulih sepenuhnya dalam tempoh 7 hingga 10 hari. Malah, beliau turut berkongsi nota ringkas mengenai penyakit ini untuk mudah difahami dan langkah penjagaan anak yang dijangkiti serta cara pembasmian kuman yang betul.

Baca juga: Ibu Tertidur Jaga Anak Demam, Kecewa Tak Sedar Anak Diserang Sawan!
DOKTOR JELAS PENYAKIT KAKI, TANGAN & MULUT (HFMD) AKAN PULIH SENDIRI, YANG PENTING JAGA KEBERSIHAN!
Gambar hiasan: MIMSMalaysia

HFMD
Semalam terdapat satu kes di mana seorang kanak-kanak di Sarawak meninggal akibat penyakit kaki, tangan dan mulut aka HFMD ini.

Minggu lepas, Ketua Pengarah Kesihatan telah mengumumkan bahawa HFMD sudah mencapai tahap ‘ alert threshold’ (melebihi paras bahaya) kerana kes semakin hari semakin meningkat. Saya difahamkan terdapat sebuah sekolah di Pulau Pinang dan di Pahang telah ditutup akibat penularan penyakit ini.
NOTA RINGKASAN BERKENAAN HFMD UNTUK RUJUKAN
Ok, rasanya sudah ramai yang berkongsi tentang HFMD dan saya telah ringkaskan di dalam gambar di bawah.

PENYAKIT HFMD DISEBABKAN OLEH VIRUS
Penyakit ini bukanlah seperti yang terjadi kepada haiwan. Penyakit ini adalah disebabkan oleh virus. Virus ini disebarkan melalui cecair-cecair yang tersebar di udara dan di mana mana sahaja cecair ini ‘mendapat’.
CONTOH UNTUK DIFAHAMI MENGENAI JANGKITAN HFMD
Contoh paling mudah difahami adalah begini:
Polan menghidap jangkitan (batuk, selsema) yang dijangkiti virus Coxsackie A16. Polan batuk-batuk tanpa menutup mulut. Cecair dari hasil batuk Polan telah tersebar kepada Amat semasa mereka sedang bermain bersama dan cecair tersebut juga melekat kepada mainan yang mereka main serta lantai yang mereka pijak.
Akibatnya, Amat tersentuh mainan dan terpijak lantai tersebut menyebabkan Amat juga turut mendapat virus ini secara tidak langsung.
Amat dan Polan mula ditumbuhi ruam dengan lepuh (rashes with blisters) dan Siti datang bermain sekali. Cecair di tangan Amat terkena kepada Siti menyebabkan Siti juga terjangkit sama.
HFMD BIASANYA BERLAKU KEPADA KANAK-KANAK BERUSIA…
Gambar hiasan: Wikipedia
Satu pesakit HFMD boleh mengjangkiti sekurang kurangnya 5 orang pesakit lain. HFMD biasa berlaku kepada kanak kanak yang berusia 5 tahun ke bawah. Orang dewasa juga boleh mendapat penyakit ini namun jarang berlaku.
Jika berlaku kepada wanita mengandung, insha Allah ianya tidak menjangkiti janin di dalam kandungan. Namun, dinasihatkan untuk mendapatkan pemeriksaan doktor.
PENYAKIT HFMD AKAN PULIH SENDIRI?
Penyakit ini akan pulih sendiri.
Badan kita akan membentuk antibodi untuk melawan virus ini. Biasanya penyakiti ini mengambil masa 7-10 hari untuk pulih sepenuhnya.
Gambar hiasan: TheNewAgeParents
MACAM MANA NAK TAHU BILA DAH SEMBUH?
Bila sudah tiada ruam baru yang tumbuh dan ruam yang sedia ada sudah kering kesemuanya.
Namun,ini bukanlah bermakna anda boleh membawa anak untuk keluar berjalan-jalan. Pastikan ruam sudah hilang, demam sudah tiada, batuk selsema juga sudah pulih, barulah bawa anak keluar ke tempat awam.
Penularan penyakit ini disebabkan sesetengah ibu bapa yang masih membawa anak-anak yang tidak sihat ke tempat awam dan tahap kebersihan di beberapa tempat awam serta sekolah/taska/rumah pengasuh/rumah sendiri yang tidak terjaga.
CARA PEMBASMIAN KUMAN YANG BETUL!
Gambar hiasan: Shutterstock
Virus ini tidak akan mati hanya dengan sanitizer menggunakan ethanol atau sabun biasa (tak kiralah jenama apa). Seeloknya basmi kuman tersebut dengan campuran air suam panas dengan kloroks.
1. Untuk lantai/tandas/permukaan alatan, boleh larutkan 200ml klorok dengan 20liter air. Kekuatan campuran adalah 0.05%.
2. Untuk baju/mainan/pinggan mangkuk, larutkan 20 liter air suam panas dengan 40ml klorok. Kekuatan campuran adalah 0.01%.
JANGAN MUDAH TERIKUT PETUA TANPA NASIHAT DOKTOR BERTAULIAH
Ada yang bagi petua suruh makan itu ini begiu begini dan ada yang suruh sapu macam-macam supaya ruam cepat sembuh. Tolonglah jangan mudah terikut.
Beri apa sahaja yang anak anda mahu atau boleh makan. Jika anak anda ada alahan pada telur atau seafoods atau apa sahaja, janganlah beri.
Elok berikan makanan yang lembut kerana mereka masih dalam keadaan sukar untuk mengunyah akibat ulser di dalam mulut. Pastikan mereka mendapat cukup air.
Jika terdapat tanda tanda dehidrasi atau kurang air ( bibir kering/kulit kering/air kencing berkurangan/ pucat/lemah / tidak aktif), bawalah berjumpa doktor untuk diperiksa. Jangan dibiarkan di rumah.
KOMPLIKASI PENYAKIT LAIN YANG BOLEH DIBAWA OLEH HFMD
HFMD boleh membawa komplikasi seperti jangkitan kuman kepada paru-paru, jantung, mata dan otak. Jadi berhati-hatilah.
Ada juga yang mendapat jangkitan bakteria bersama sama HFMD. Hal ini akan diperiksa oleh doktor dan jika sah bakteria terlibat sama, barulah antibiotik akan diberi.
HFMD ADALAH VIRUS BIASA, RUAM & LEPUH AKAN BAIK SENDIRI, TIDAK PERLU MEMBAZIR
Ingat penyakit ini disebabkan oleh virus yang biasa. Jadi, tidak perlu antibiotik atau antivirus dan tidak ada vaksin lagi untuk penyakit ini.
Tidak perlu membazir membeli spray atau apa-apa krim sapu untuk ruam atau lepuh. Ruam dan lepuh ini akan baik dengan sendirinya. Ruam ini tidak menyebabkan kegatalan.
KEBERSIHAN PERLU DIJAGA DENGAN BETUL & IBU BAPA YANG BERTANGGUNJAWAB!
Gambar hiasan: Liputan6
Pastikan kebersihan dijaga dengan betul. Cuci tangan dengan air dan sabun selepas ke tandas, sebelum dan selepas makan, selepas menukar lampin/cuci najis.
HFMD boleh dikurangkan penularannya.
Hanya perlukan ibu bapa yang bertanggungjawab untuk tidak membawa anak-anak yang tidak sihat ke sekolah/taska/rumah pengasuh atau ke tempat awam (kedai makan, shopping mall, taman permainan, pasar malam yada yada yada).
HANYA PASTIKAN ANAK TIDAK DEHIDRASI & AKTIF!
Ingat, penyakit ini boleh pulih sendiri cuma perlu memastikan anak-anak tidak dehidrasi dan aktif. Penyakit ini boleh berulang kembali kepada mereka yang pernah dijangkiti.
Jaga kesihatan. Jaga kebersihan. Dan jadilah manusia yang bertanggungjawab.
Nota kaki : Tolonglah jangan bertanya atau meminta petua petua yang tidak betul di media sosial.
Dr.Erna Nadia,
Semakin risau melihat bilangan pesakit yang makin meningkat.
Facebook: Erna Nadia


Doktor Jelaskan Anak Suka Menggesel Gigi Ketika Tidur Bukan Kerana Gangguan Jin, Tapi…

Apabila melihat anak-anak suka menggesel gigi sewaku tidur, ibu bapa jangan berasa khuatir atau salah sangka sehingga mengaitkan dengan gangguan jin. Menurut Dr. Mohd Khairul Izwan, beliau bukanlah menidakkan perkara mistik tetapi tidak semua perkara perlu dikaitkan dengan gangguan jin. Ini untuk mengelakkan timbul rasa panik dan fahaman yang bukan-bukan.
Beliau menjelaskan tingkah-laku itu disebut sebagai ‘Bruxism’ yang boleh juga terjadi kepada orang dewasa. Justeru itu, mari ikuti penjelasan beliau di bawah untuk melegakan perasaan ibu bapa apabila anak bertingkah-laku sebegini.

Baca juga: Doktor Kongsi 6 Tips Elak Mulut Berbau Di Bulan Ramadan, Barulah Confident!
DOKTOR JELASKAN ANAK MENGGESEL GIGI KETIKA TIDUR BUKAN KERANA GANGGUAN JIN, TAPI…

Ingatkan tiada yang kaitkan masalah gigi dengan gangguan jin. Rupanya ada juga.

Semalam saya terlihat satu video yang dikongsikan oleh seorang Ustaz (mungkin pengamal perubatan Islam).
Beliau menyatakan kanak-kanak yang suka menggesel gigi sewaktu tidur itu terjadi disebabkan anak bermasalah seperti anak degil, anak nampak benda yang orang lain tak nampak dan anak yang tidak mahu beralah dengan adik beradik selain mengaitkannya dengan gangguan jin.
Perkongsian video tersebut mendapat banyak share sehingga sekitar 78.8k share dengan lebih 50k tontonan di Facebook.
Sebagai seorang pengamal pergigian, suka untuk saya perbetulkan persepsi ini agar orang ramai lebih jelas dan ibu bapa di luar sana tidak menjadi panik gara-gara memikirkan anak mereka yang mungkin sedang diganggu oleh jin.
Baik begini.
MENGAPAKAH ANAK SUKA MENGGESEL GIGI?
Tabiat menggesel-geselkan gigi ini disebut sebagai “bruxism”. Ianya boleh terjadi kepada orang dewasa mahupun kanak-kanak.
Secara fisiologis, adalah normal untuk kanak-kanak di bawah usia 6 tahun untuk menggesel-geselkan gigi mereka sama ada ketika tidur mahupun sewaktu siang hari.
Menurut kajian, dianggarkan kira-kira 2 hingga 3 daripada 10 kanak-kanak boleh mengalami tabiat menggesel-geselkan gigi dan boleh bermula seawal usia anak 6 bulan.
Berbeza dengan orang dewasa yang mempunyai tabiat bruxism disebabkan oleh stress, rasa gementar ataupun anxiety yang berlebihan. Tabiat menggesel-geselkan gigi di kalangan kanak-kanak pula lebih kepada cara mereka untuk mengurangkan ketidakselesaan yang sedang mereka alami.
ANAK MEMANG AKAN BERASA TIDAK SELESA APABILA ALAMI FASA PERTUMBUHAN GIGI
Gambar hiasan.
Seperti yang kita semua sedia maklum, kanak-kanak yang masih kecil sedang mengalami fasa pertumbuhan gigi sama ada gigi susu mahupun gigi kekal. Bagi sesetengah kanak-kanak, mereka akan mengalami ketidakselesaan atau rasa sakit terutama di bahagian gusi semasa pertumbuhan gigi. Keadaan ini disebut sebagai “teething”.
Memandangkan kanak-kanak yang masih kecil belum pandai mengekspresikan rasa sakit mereka, maka ada sebahagian daripada mereka yang akan menggesel-geselkan gigi sebagai salah satu cara untuk mengurangkan ketidakselesaan yang mereka rasai.
Ada juga kanak-kanak yang suka menggigit-gigit sesuatu atau menarik-narik telinga mereka seperti yang pernah saya jelaskan di sini.
IBU BAPA TIDAK PERLU KHUATIR, MASALAH BRUXISM AKAN HILANG SENDIRI
Gambar hiasan.
Selain “teething”, bruxism di kalangan kanak-kanak juga boleh berlaku disebabkan oleh masalah kesihatan seperti cerebral palsy ataupun disebabkan oleh pengambilan ubat-ubatan tertentu. Untuk kanak-kanak yang masih kecil, biasanya bruxism ini akan hilang dengan sendirinya perlahan-lahan selepas gigi mereka selesai tumbuh.
Jadi bagi ibu bapa yang mempunyai bayi atau anak kecil yang suka menggesel-geselkan gigi begini, jangan terlalu khuatir dan bimbang ya. Tabiat ini merupakan suatu respons yang normal dan bersifat fisiologis bagi kanak-kanak.
Tidak perlulah sampai membawa anak anda pergi berjumpa dengan bomoh atau pengamal perubatan Islam bagi menghalau gangguan jin pula.
Saya bukanlah penentang ilmu perubatan Islam, bukan juga tidak percaya dengan perkara mistik. Untuk amalkan bacaan ayat suci Al-Quran atau doa tertentu kepada anak itu tidak menjadi masalah dan sangat bagus untuk dilakukan.
Namun perlu kita ketahui bahawa bukan semua perkara perlu dikaitkan dengan gangguan jin sehingga menimbulkan rasa panik dan fahaman yang bukan-bukan.
Walaubagaimanapun, jika tabiat menggesel-geselkan gigi ini masih berlarutan sehingga anak anda berusia belasan tahun atau meningkat remaja, boleh jadi itu merupakan petanda awal yang anak anda mungkin mengalami stress ataupun anxiety berlebihan.
Rawatan lanjut mungkin diperlukan bagi mengawal keadaan ini daripada menjadi lebih serius.
Semoga bermanfaat!
Sumber: Facebook Mohd Khairul Izwan


Doktor Jelaskan Sebab Orang Minum Air Pangsa Selepas Makan Durian

Memandangkan sekarang ini sudah tiba musim buah durian, sudah pasti dalam kalangan penggemar ‘raja buah’ ini sudah tidak sabar untuk menikmatinya. Namun tahukah anda terdapat petua orang lama, yang kebiasaannya akan minum air daripada pangsa durian selepas menikmati buah itu bagi mengelakkan perut rasa kurang selesa.
Pangsa durian merupakan bahagian daripada kulit durian di bahagian dalam yang berwarna putih. Jadi, adakah petua ini saling berhubung kait dengan realiti saintifik? Jom, baca penjelasan daripada Doktor Suri Roowi di bawah.

Baca juga: Wanita Hamil Tak Selamat Ambil Rempah Saffron, Bahan Masak Termahal Dunia
DOKTOR JELASKAN SEBAB ORANG MINUM AIR PANGSA SELEPAS MAKAN DURIAN

KENAPA PERLU MINUM AIR PANGSA SELEPAS MAKAN DURIAN?
Antara Petua dan Realiti Saintifik

Biasanya sebahagian kita akan meminum air pangsa durian selepas makan durian untuk elakkan perut rasa kurang selesa.
Mungkin ada benarnya.
Ini kerana kajian yang dilakukan oleh ramai saintis dan saya sendiri sebelum ini ke atas beberapa jenis buah, menunjukkan bahagian buah yang paling tinggi khasiat adalah bahagian kulit dan ari buah.
Kajian saintifik yang diterbitkan dalam Procedia Food Science pada tahun 2015 menunjukkan kulit durian bersifat antidiabetis.

Kajian yang diterbitkan dalam 2 Jurnal Saintifik pada tahun 2021 dan 2022 pula mendapati pangsa durian (bahagian putih) mengandungi bahan propacin. Bahan ini boleh bertindak sebagai antiradang.
Justeru pengambilan air pangsa durian mungkin boleh mengurangkan rasa panas badan selepas makan durian. Mungkin lebih elok juga jika pangsa buah diasingkan dan direndam guna air suam sebelum airnya diminum.
Makanlah durian ikut kadarnya dan jangan berlebihan.
#DrSuriRoowi Ph.D KMN
Principal Scientist.
PATUT LA ATOK-ATOK DULU SURUH MINUM….
Manakala, di ruangan komen ramai dalam kalangan netizen yang tidak menyangka ada hikmahnya di sebalik setiap perbuatan yang diamalkan oleh orang lama.

Sumber: Facebook Dr. Suri Roowi


Doktor Kongi 5 Cara Untuk Pisahkan Anak Dengan ‘Bantal Busuk’

‘Bantal busuk’ dan anak kecil memang tidak dapat dipisahkan. Sudah menjadi kebiasaan mereka untuk memeluknya sewaktu ketiadaan ibu bapa mereka. Menurut Doktor Redza Zainol, anak kecil yang sering berjauhan dengan ibu bapanya telah menyebabkan timbul rasa gelisah dan tidak selesa dalam diri mereka.
Jika anak anda masih lagi ‘bersama’ bantal busuk dan tidak mahu berenggang langsung setelah menginjak sedikit dewasa, apa kata guna cara yang dikongsikan oleh Doktor Redza Zainol seperti di bawah.

Baca juga: Bapa Kongsi Pengalaman & Cara Guru Boleh Bantu Murid ‘Selective Mutism’ Di Sekolah, Jangan Abai Terus!
DOKTOR KONGSI 5 CARA UNTUK PISAHKAN ANAK DENGAN ‘BANTAL BUSUK’
Gambar hiasan: Redaksi.com

“Pernah basuh bantal ni?” Saya tunjuk pada bantal yang si kecil tengah peluk.

Maknya geleng saja.
Warna bantal tu coklat dan bercapuk. Boleh jadi dah bertahun tak dibasuh. Tak berani saya nak datang dekat, takut tak lalu nak makan malam pula.
Kalau macam ni gayanya, patutlah anaknya asyik masuk ke wad sebab demam dan batuk. Bantal tu dah jadi sarang bakteria.
Selalu juga saya nasihat mak ayah, tak salah nak ada bantal atau selimut busuk. Cuma kenalah basuh selalu.

Bantal busuk selalunya mula ada sejak usia 8-12 bulan.
 Hanya bersifat sementara.
Kanak-kanak boleh mula berenggang dengan “bantal busuk” pada usia 2-5 tahun.

Bila anak asyik berjauhan dengan mak ayah, si kecil tu sebenarnya rasa tak selesa dan gelisah. Bukan tu saja, dia juga akan rasa tertekan bila dijaga oleh penjaga baru selama beberapa jam setiap hari di tempat baru.
SATU KAJIAN MENYATAKAN, ANAK SEUSIA 3 TAHUN BERADA DI RUMAH PENGASUH SELAMA SEHARIAN CENDERUNG UNTUK…

Ada 1 kajian dibuat, si kecil usia 3 tahun yang diletak di rumah pengasuh selama seharian akan cenderung untuk ada bantal/ selimut/ patung busuk berbanding mereka yang cuma pergi selama separuh hari.
Bantal busuk ni sebenarnya mereka gunakan untuk kurangkan rasa tak selamat bila asyik berjauhan dari mak dan ayah. Bila dapat peluk dan pegang bantal busuk, terus rasa tenang, selesa dan selamat.
5 CARA UNTUK CUBA PISAHKAN ANAK DENGAN BANTAL BUSUK:
Gambar hiasan: Bidadari.My
Kalau anak dah umur 5 tahun dan masih tak boleh berpisah dengan bantal/ patung/ selimut busuk, boleh cuba 5 cara ni:
1. Peluklah anak dan beri perhatian setiap hari, supaya anak tak bergantung kepada “bantal busuk” sahaja untuk dapat ketenangan.
2.  Tetapkan had.
Contoh:
“Harini kita tinggalkan Teddy dekat rumah ye, kalau bawak keluar nanti Teddy kotor..”
3. Minta anak tolong jaga “bantal busuk”.
Contoh:
“Teddy pon kena mandi barulah wangi macam adik..”
4.  Jangan melekehkan “bantal busuk” anak.
5. Jangan paksa anak tinggalkan “bantal busuk”nya jika dia belum bersedia.
Bantu saya #sebarkan ilmu ni pada mak ayah yang lain.
Sumber: Twitter Dr. Redza Zainol


Doktor Kongsi 10 Amalan Boleh Dilakukan Sebelum Tidur Untuk Mudah Lena, Menjadi!

Tidur merupakan satu aktiviti wajib dilakukan pada setiap hari dan keperluan bagi manusia supaya dapat membekalkan tenaga untuk menjalani rutin keesokan harinya. Namun, isu kesukaran untuk tidur sering saja berlaku kepada sesiapa saja dan merupakan satu nikmat kepada mereka yang mudah lena bila meletakkan kepala di atas bantal.
Pelbagai cara telah dilakukan untuk memudahkan diri berasa lena, apakan daya tidak juga menjadi. Justeru itu, apa kata anda ikhtiar pula 10 perkara amalan sebelum tidur yang dikongsikan oleh Doktor Kamarul Ariffin yang ternyata berkesan kepada dirinya. Mungkin anda pun sama, jadi jom cuba!

Baca juga: Rupanya Ini Petua Tradisional Cara Orang Cina Rawat Resdung, Mujarab!
SEMOGA SELEPAS INI TIDUR ANDA JADI MUDAH & MAKIN LENA!

Saya macam ni, letak sahaja kepala atas bantal, terus lena. Dulu saya jenis guling-guling, menerawang entah berapa lama, baru tertidur.

Namun, setelah amalkan 10 perkara ini, dah jadi senang tidur.
AMALKAN 10 PERKARA INI UNTUK MUDAH TIDUR:
Gambar hiasan: HelloDoktor.
1. Bila bangun tidur, jangan lengah-lengah dan bermalas-malasan di atas katil terlalu lama. Regang badan sikit, dan terus bangkit dari katil.
2. Bekerja dengan ikhlas, bersungguh-sungguh dan sepenuh hati. Tak usah curi tulang, tak usah mengular. Tidur sejenak selepas Zohor.
3. Minum air kosong secukupnya. Makan hanya pada kuantiti diperlukan, sepadan dengan tenaga yang diperlukan untuk bekerja sahaja.
4. Setelah pulang dari kerja jika berkesempatan, lakukan senaman atau kerja rumah untuk menghabiskan sisa tenaga yang masih ada.
5. Makan malam sekadar untuk alas perut. Tidak terlalu banyak atau terlalu sikit. Agar perut selesa sepanjang malam.
Gambar hiasan: Maskulin.
6. Gosok gigi serta lidah, dan cuci muka. Kosongkan pundi kencing serta usus jika perlu, agar tidur tak terganggu nanti.
7. Pakai pakaian selesa, hidupkan kipas atau pendingin hawa, tutup semua lampu di dalam bilik dan baring mengiring ke sisi.
8. Pejamkan mata, kosongkan minda, dan relakskan otot. Dengarkan nafas anda turun dan naik. Bayangkan diri anda mengecil.
9. Maafkan semua orang, doakan kebaikan untuk semua umat manusia. Paling penting, maafkan diri sendiri dan doa kebaikan kepada diri.
10. Anggaplah sudah lakukan terbaik hari ini dan sudah boleh tinggalkan segala urusan dunia. Jika umur panjang, esok buatlah lebih baik.
Cubalah! Semoga bermanfaat!
Dr. Kamarul Ariffin Nor Sadan. Letak dan Lelap.
Sumber: Facebook Dr Kamarul Ariffin Nor Sadan


Doktor Kongsi 10 Cara Untuk Hentikan Anak Menggaru Kalau Ada Ekzema…

“Doktor, macam mana nak stop anak saya dari menggaru,?”
Ibu bapa pasti tahu betapa sukar untuk menjaga si kecil yang mengalami masalah ekzema. Ekzema menyebabkan radang pada kulit, bengkak, gatal dan ruam merah. Ekzema selalunya terjadi pada bahagian muka, pergelangan tangan, pertengahan siku dan juga lutut.

Kulit akan menjadi berkerak dan gatal sehingga membuatkan si anak tidak henti menggaru. Jadi, bagi mengelakkan si anak terus menggaru dek kerana gatal ekzema, berikut 11 cara ibu bapa boleh cuba dan lakukan. Ikuti perkongsian Dr Aween Liana di bawah dengan lebih lanjut.
Baca juga: Jangan Biasakan Trend Bawa Bayi Tengok Wayang, Banyak Kesan Tak Elok!

DOKTOR KONGSI 10 CARA UNTUK HENTIKAN ANAK MENGGARU KALAU ADA EKZEMA

Seringkali saya jumpa di klinik, ibu-bapa marah anak-anak sebab menggaru. Kesian the kids because ekzema is very itchy! Beritahu anak-anak untuk tidak menggaru bukanlah jalan penyelesaian. Ini 11 langkah untuk elakkan anak menggaru.
1. Jangan kata “tak boleh garu”! It will make them want to garu more! Bayangkan kalau kita sakit sangat kepala, then ada org kata, ala tak sakit tu. Just ignore perasaan sakit tu. Wouldn’t it make you go crazy? Dari sakit kepala, terus sakit hati kan?
2. Teknik favourite saya adalah sapu pelembab. Ajar anak kecil sapu sendiri. Ada pesakit umur 4 tahun dah reti sapu sendiri. Bila mana rasa gatal, instead of garu directly dengan kuku, sapu pelembab. Gosok lembut tempat gatal. Luka tak ada, gatal pun hilang.

3. Potong kuku anak-anak. Jangan biarkan panjang atau tajam. Jika anak-anak menggaru sekalipun, at least hanya hujung jari sahaja yang terkena dengan kulit. Bukan kuku. Kurang luka pada kulit.
4. Distraction technique. Cari toys yang distract tumpuan & penggunaan tangna mereka. When we keep their hands busy, we reduce the chances of scratching. I personally don’t favour gadgets. Although their minds are distracted, their hands are not. End up mereka garu secara tak sedar.

5. Bila malam, boleh gunakan sarung tangan atau kaki cotton. Pakai together with pelembab +/- krim steroid. Pastikan jenis yang sederhana ketat dan tidak mudah terlucut waktu tidur. Pastikan juga tekstur itu lembut. Sekurang-kurangnya, jika anak-anak sentuh kulit bila gatal pun, tidak menyebabkan luka yang teruk dan elakkan katil dari ada kesan darah.
6. Cold compress. Pedapkan kulit gatal dengan kain sejuk. Followed by pelembab. Mandi sekejap pun membantu. Jangan peluh lama pada kulit. Air suam kuku, dalam 10 – 15 minit.

Sabun yang sesuai untuk ekzema. Tiada buih/pewangi. Boleh gunakan pengganti sabun i.e aqueous cream. Elakkan guna scrub/loofah. Lepas mandi, lap lembut kulit hingga kering. Jgn gosok kasar. Then, jangan lupa pelembab! Wajib!
7. Sebelum makan, sapu mosturier di kulit muka/leher. Lepas makan, cuci betul-betul sisa makanan/sos dari muka/leher/tangan anak. Sisa-sisa ini boleh menerukkan ekzema jika lama pada kulit. Guna teknik mencuci seperti mandi. Air suam kuku. And no harsh handsoap.
8. Boleh letakkan pelembab dalam peti sejuk bawah. Bukan freezer. Some patients like it bila sejuk-sejuk kena pada kulit dan boleh hilang perasaan gatal.

9. Bagi rewards! Ada patients yang bagi hadiah dekat anak-anak kalau mereka tak menggaru. Simple sahaja, maybe macam dapat main dekat luar ke, makan ice cream ke.
10. Lawan perasaan garu. Boleh suruh mereka kira 1 – 10. Ada mengatakan, perasaan menggaru yang paling kuat (peak) bertahan selama 10 seconds. Boleh suruh genggam tangan bila gatal. Ada yang menyanyi. Ada yang tepuk-tepuk lembut tempat gatal.
Perkara yang paling penting ialah, sila dapatkan bantuan daripada doktor. Ini hanyalah cara untuk membantu anak-anak anda daripada menggaru. Setiap petua mungkin tidak menjadi untuk semua orang. Ingat, ia bukan rawatan utama ekzema. Jadi dapatkan nasihat perubatan yang betul daripada doktor.
Sumber: Twitter Dr Aween Liana


Doktor Kongsi 5 Cara Hilangkan Sakit Tekak Sebelum Lebih Teruk

Sakit tekak antara gejala yang biasa dihadapi tidak kira kanak-kanak atau dewasa. Sakit tekak membuatkan proses menelan sebarang makanan atau ubat lebih sukar. Keadaan cuaca tidak menentu yang kadang kala panas dan hujan antara faktor menyebabkan sakit tekak.
Jadi, jika anda mengalami masalah sakit tekak, ada beberapa cara hilangkan sakit tekak yang boleh dicuba untuk melegakan tekak seperti perkongsian doktor ini di media sosial.

Baca juga: Jangan Pandang Remeh Batuk Berpanjangan, Mungkin Punca Penyakit Berbahaya!
CARA HILANGKAN SAKIT TEKAK INI MEMANG MUJARAB, LEGA BETUL!
Anda selalu alami masalah sakit tekak? Macam mana nak kurangkan sakit ni sebelum berjumpa doktor? Jom cuba langkah ini dulu.

1. KUMUR AIR GARAM
Ambil sedikit garam, campur dengan segelas air suam. Kajian Randomised controlled trial RCT yang saya jalankan sendiri menggunakan sodium chloride 3.0% (air garam) mampu mengurangkan simptom sakit tekak akibat jangkitan ‘non-bacterial pharyngitis’ pada tekak. Kajian ini telah diterbitkan pada tahun 2019.

2. MAKAN AISKRIM
Kenapa aiskrim dapat kurangkan sakit tekak? Soothing effect dan agen penyejuk pada aiskrim dapat legakan perit pada tekak.
3. LOZENGES

Ini pun boleh dilakukan. Anda boleh dapatkan di farmasi terdekat. Ia dapat mengurangkan rasa sakit pada tekak.
4. GARGLE
Ubat kumur seperti listerine, thymol dan difflam boleh digunakan untuk mengurangkan gejala sakit tekak. Biasanya saya akan nasihatkan pesakit untuk menggunakan sebelum dan selepas makan.
5. UBAT

Antibiotik akan diberi selepas pemeriksaan doktor mendapati ada tanda jangkitan bakteria. Memandangkan kebanyakan masalah sakit tekak adalah akibat jangkitan virus, penggunaan antibiotik sebenarnya jarang dilakukan.
Jadi, amalkan lima langkah ini sebelum sakit tekak menjadi lebih teruk.
Sumber: Facebook Dr Ezairy M.Sallih


Doktor Kongsi 5 Cara Melawan ‘Penyakit Malas’, Barulah Hidup Produktif!

Malas itu merupakan perkara yang biasa. Akan tetapi, kemalasan yang teruk seperti boleh menjejaskan kehidupan seharian amatlah tidak bagus untuk kesihatan mental kita.
Oleh sebab itu, sebaiknya tabiat buruk ini perlu dihilangkan. Seorang doktor telah berkongsi di TikToknya @zachbaudelaire33 berkenaan dengan cara melawan kemalasan dan supaya lebih produktif!

Baca juga: Semakin Jelita & Bijak Kewangan Gadis Zaman Kini, Semakin Cerah Masa Depan- Pakar
TIPS MELAWAN KEMALASAN
Malas merupakan sebuah tabiat yang kurang baik. Jika dibiarkan begitu saja, rasa malas boleh membuat seseorang itu tidak maju ke hadapan.

Bagaimana cara menghilangkan rasa malas? Pertanyaan tersebut biasanya dilontarkan oleh seseorang yang sedar bahawa dirinya terlalu sering membuang waktu, namun belum boleh keluar dari zon selesa. Antara tips untuk melawan kemalasan adalah dengan:

1. Kena paksa diri sendiriKalau nak ikut malas, sememangnya semua benda kita akan malas. Jadi cubalah untuk menolak diri sendiri supaya untuk melakukan sesuatu. Jangan baring sahaja main telefon.
2. Senaraikan benda yang kena buatKadang-kadang kita rimas nak buat apa sebab tidak tahu nak bermula dari mana. Jadi dengan menyenaraikan benda yang kena buat, semestinya otak kita akan lebih teratur untuk membuat kerja yang mana dahulu.
3. Jangan bertangguh-tangguhCara yang utama dalam menangani masalah kemalasan ini adalah dengan memaksa diri sendiri untuk membuat kerja dengan segera.
Apabila kerja semakin banyak, semestinya kita akan semakin liat untuk membuatnya kerana tiada motivasi dan merasa terbeban.
4. Kena fokusApabila melakukan sesuatu kerja itu, anda perlulah fokus kerana jika membuat dengan secara sambalewa, semestinya sesuatu kerja itu akan siap lambat.
5. Berikan ganjaran kepada diri sendiriIni adalah inisiatif untuk diri sendiri supaya lebih semangat menghabiskan kerja. Jadi, apabila kita melakukan sesuatu tugasan itu, semestinya kita akan lebih bersemangat kerana tahu akan mendapat ganjaran selepas itu.
Maksud memberi ganjaran tidak semestinya hanya membeli belah sahaja. Benda yang simple sepert masa berehat sehari pun dikira sebagai self reward!
Diharapkan tips ini dapat membantu anda!
Video penuh:

 @zachbaudelaire33
Lawan malas tu 😅🙏🏻 #fyp #foryoupage #uni #student #education #motivation #lecturer #tips #tiktokmalaysia #positivevibes
 ♬ Pieces (Solo Piano Version) – Danilo Stankovic

Sumber: TikTok @zachbaudelaire33


Doktor Kongsi 5 Kaedah Bina ‘Self-Esteem’ Anak-Anak, Jangan Jadikan Anak ‘Tikus Eksperimen’

Sejak kecil lagi ibu bapa lah yang memainkan peranan penting untuk membina nilai keyakinan diri anak-anak dalam kehidupan seharian mereka. Kaedah yang betul dalam memuji dan menegur anak perlulah dipelajari oleh penjaga supaya pembentukan peribadi, kestabilan emosi dan mental anak-anak berada dalam keadaan stabil.
Justeru itu, mari ikuti perkongsian mengenai kaedah-kaedah untuk membina nilai keyakinan diri anak-anak oleh Doktor Rozanizam Zakaria seperti di bawah.

Baca juga: Doktor Kongi 5 Cara Untuk Pisahkan Anak Dengan ‘Bantal Busuk’
JANGAN JADIKAN ANAK ‘TIKUS EKSPERIMEN’
Gambar hiasan: MomJunction

#psikologisikecil

Kini ramai orang mula prihatin terhadap pembentukan keyakinan diri anak-anak. Ia sebenarnya sebahagian komponen penting pembentukan peribadi dan kestabilan emosi dan mental anak-anak.
Self-confidence tak datang dengan bentuk coklat atau vitamin, ia perlukan sentuhan ibubapa dan suasana pembesaran anak-anak.
5 KAEDAH BINA ‘SELF-ESTEEM’ ANAK-ANAK
1. PUJI DAN BERI GALAKAN
Gambar hiasan: TheAsianParent
Yang ini orang selalu buat, tetapi buat dengan silap.
JANGAN puji anak kerana kepandaiannya. Tetapi puji usahanya.
Gunakan ayat “Adik memang bagus SEBAB adik cuba jawab dengan baik” berbanding “Adik memang pandai”.
Anak-anak perlu diajar bahawa dia layak dipuji kerana USAHA bukan KEISTIMEWAAN. Ini yang didapati daripada kajian psikologi kanak-kanak.
Kalau anak-anak membesar dalam keadaan dipuji kerana ‘pandainya anak papa’, ‘anak mama memang bijak’, mereka akan terperangkap dengan pujian ini dan takut berusaha sesuatu yang lebih sukar – kerana takut tidak lagi menerima pujian yang selalu diberikan.
Akhirnya, pujian ini hanya membunuh keyakinan anak-anak.
2. SET SASARAN YANG REALISTIK
Gambar hiasan: TheAsianParent
Jangan jadi ibu bapa ‘reality show’.
Maksudnya, jangan bina imej perfect son/daughter anda berdasarkan apa yang dicapai oleh orang lain. Setiap anak anda diberi anugerah dengan bakat/kelebihan masing-masing.
Jangan biarkan anak anda jadi ‘tikus eksperimen’ untuk feed ego anda. Jangan paksa anak anda pandai berpidato, pandai berenang, pandai kumon, pandai 7 bahasa dan pandai tenis semata-masa rakan-rakan dalam wassap group anda share gambar anak mereka menang pertandingan tersebut minggu lepas.
3. JUJUR DENGAN ANAK ANDA
Gambar hiasan: LifestyleKompas
Mereka perlu tahu yang anda juga sebagai orang dewasa tidak sempurna.
Kajian psikologi menunjukkan kanak-kanak berusia 12 tahun sudah tahu menilai seorang dewasa menipu atau tidak bila berkongsi sesuatu dengan mereka.
 Jangan puji anak jika mereka tidak berjaya semata-mata tidak mahu mereka kecewa. Beri kritikan, tapi yang membantu mereka untuk bangkit semula.
4. BERI MEREKA RUANG UNTUK LAKUKAN KESILAPAN
Gambar hiasan: Pa&Ma
Jangan cuba tutup kelemahan mereka, semata-mata tidak mahu mereka kecewa.
Terus terang adalah jalan terbaik. Beri mereka galakkan dan kesedaran bahawa tidak mengapa gagal/tewas dalam sesuatu, asalkan kita memperoleh sesuatu daripadanya.
Contohnya ‘at least you had fun with your friends’. Ketahuilah bahawa kegagalan lebih banyak memberi kita pengajaran dalam hidup berbanding kejayaan.
5. PASTIKAN MEREKA ADA IDOLA YANG TERBAIK
Gambar hiasan: Lifestyle.Bisnis.com
Modelling Theory. Belajar dari contoh adalah kaedah belajar paling berpengaruh dikalangan kanak-kanak.
Jika mereka cari idola yang salah, mereka akan kecewa. Ajar anak-anak mengenal peribadi Rasulullah seawal mungkin dan jadikan baginda contoh terbaik dalam hidup.
Anda sendiri sebagai ibubapa perlu jadi antara idola mereka.
Sumber: Facebook Doktor Rozanizam Zakaria


Doktor Kongsi 5 Perkara Suami Perlu Tahu Keadaan Isteri Selepas Bersalin

Tanggungjawab seorang suami apabila isteri hamil, tidak terhenti sehingga bayi dilahirkan. Malah, perlu diteruskan sehinggalah habis berpantang. Selepas itu, alangkah indahnya tanggungjawab itu dikongsi bersama pasangan saling membahagi tugas. Tidaklah terbeban seorang diri, betul tak?
Namun, kali ini buat lelaki yang baru sahaja bergelar suami lebih lagi yang tiada pengetahuan dan pengalaman anda perlu tahu 5 perkara tentang keadaan isteri selepas bersalin (Post Partum) yang dikongsikan oleh Dr. Redza Zainol.

Baca juga: Nama Yang Dilarang Dalam Islam & Membawa Maksud Tidak Baik
DOKTOR KONGSI 5 PERKARA SUAMI PERLU TAHU KEADAAN ISTERI SELEPAS BERSALIN

Saya nak kongsikan 5 perkara yang suami kena tahu tentang isteri selepas bersalin (Post Partum).

5 PERKARA KEADAAN ISTERI SELEPAS BERSALIN SUAMI PERLU TAHU!
1. ISTERI KEPENATAN

– Isteri akan kepenatan yang amat. Dia perlu baring, rehat dan tidur. Tenaga yang hilang perlu diganti semula untuk menyusu anak pula.
2. SAKIT MEMBUANG AIR

– Buang air besar dan kecil kali pertama selepas bersalin tu akan jadi sakit pada isteri.
– Sakit tu sebab ada kawasan kemaluan dan serviks yang terluka. Boleh jadi juga sebab luka episiotomy.
3. RASA SAKIT PADA PERUT

– Walaupun dah bersalin, isteri tetap rasa sakit pada perut, sebabnya rahim akan mula mengecut.

Rahim akan ambil masa sehingga 6 minggu untuk kembali ke bentuk asal.
Rahim tak terus kempis dalam masa sehari.

4. ADA DARAH NIFAS

– Ada darah nifas atau dipanggil Lochia.

Berwarna merah selama 1-4 hari yang pertama.

– Jika darah merah turun lebih dari seminggu atau ada ketulan darah, baik rujuk doktor sakit puan yang berdekatan. Risau dah ada jangkitan kuman.
5. EMOSI ISTERI TIDAK STABIL

– Selepas bersalin, jangan pelik kalau emosi isteri jadi tak stabil. Boleh jadi tiba-tiba marah, tiba-tiba nak menangis.

Perkara ni boleh terjadi dalam masa 1-2 minggu selepas bersalin.
Suami wajib bagi sokongan, takut-takut melarat dan jadi Post Partum Depression

– Masa berpantang, jagalah makan minum, rehat dan tidur isteri kita tu.
– Luka bersalin boleh pulih, tapi yang lebih bahaya ialah tekanan pada emosi isteri.
Bantu saya sebarkan ilmu ini pada pasangan lain. Pada yang bakal menimang cahaya mata, saya doakan dimudahkan urusan kalian.
Jadi bila anda dah tahu 5 perkara ini, bolehlah bersedia dari segi mental dan fizikal untuk menghadapinya nanti. Tidaklah berasa terkejut dan tak tahu nak buat apa. Semoga bermanfaat kepada si suami!
Sumber: Twitter Dr.RedzaZainol


Doktor Kongsi 5 Petua Mudah Halau Serangga Dalam Rumah, Semua Lari!

“Makkk!!! Tolong lipasss!”
Tidak semua, tetapi ramai juga yang sebenarnya takutkan serangga perosak ini. Paling ngeri, kejadian lipas ini terdapat jenis yang boleh terbang sehingga menimbulkan rasa nak menyumpah. Malah, pada sesetengah individu yang menghadapinya berbekas rasa trauma.

Disebabkan makhluk ini ingin lari dari basah hujan dan panas terik, maka rumah dijadikan tempat perlindungan mereka. Justeru itu, jom hapuskan mereka dengan mengikuti beberapa petua dari Doktor Rizal Abu Bakar. Semoga berjaya!
Baca juga: Air Paip Asyik Menitik Walaupun Dah Tutup Rapat? Ini Cara Mudah Baikinya Sendiri!

TERDAPAT 5 PETUA BOLEH DICUBA…

Petang balik kerja. Sampai rumah, terpijak lipas.
Lega. Nasib baik dah mati. Sekali terpijak lipas. Dia buka sayap. Itu bukan lipas dah.
Mesti stres bukan kalau dekat rumah ada banyak sangat serangga. Yang terbang, yang merayap, yang merangkak dan sebagainya. Terutama musim sekarang tak menentu.
Geng ni akan mula cari tempat untuk berlindung dari basah hujan dan panas terik. Tempat paling ideal iaitu dalam kawasan rumah.
Ini beberapa petua alami saya guna untuk halau lipas dan serangga dalam rumah.
5 PETUA HALAU LIPAS & SERANGGA DALAM RUMAH
1. CUKA
Gambar hiasan: UtusanTV.
Campurkan cuka dengan air panas. Kacau. Sapu di celah dan tempat serangga selalu bersarang.
Malam malam tuangkan lebihan tadi ke dalam lubang sinki. Nanti serangga takkan naik merayap melalui paip.
2. BAKING SODA
Gambar hiasan: Shutterstock.
Campurkan perahan lemon, baking soda dan air panas. Kacau. Sapu pada bahagian bawah sink dan bucu kabinet.
3. ESSENTIAL OILS
Gambar hiasan: PreciousDroplets.
Siapa sangka essential oil seperti peppermint dan lavendar juga berkesan halau serangga.
Spray di tempat tempat seperti almari, kabinet dapur dan ruang tertutup. Bau harum semerbak. Serangga pun takdak.
4. TIMUN BATANG
Gambar hiasan: Shutterstock.
Bagi kita timun batang ni rangup dan sedap dimakan begitu saja. Tahu tak lipas tak menggemari bau timun batang ni. Bau ni repulsive bagi lipas.
Tak percaya? Nanti letak beberapa keping di tempat lipas selalu lepak. Tengok hasilnya macam mana.
5. KAYU MANIS
Gambar hiasan: IdeaGridID.
Kayu manis pun sama. Nanti tabur serbuk kayu manis di celah pintu. Di dalam kabinet dapur.
Bolehlah cuba nanti.
Sumber: Facebook DrRizal Abu Bakar


Doktor Kongsi 5 Tanda Anda Mungkin Ada Cyst Ovari, Jangan Biarkan!

Pernah dengar tak perkataan cyst? Atau tahu tentang penyakit cyst ini? Cyst atau sista dalam ovari adalah seperti jerawat di dalam sistem pembiakan. Ia biasanya datang dan pergi semasa anda haid. Tapi, jika anda mempunyai tanda-tanda cyst yang disebut di bawah ini, anda perlu segera bertemu dengan doktor!
Seorang doktor telah berkongsi di halaman TikToknya @drnasrah berkenaan dengan 5 tanda-tanda yang mungkin anda mempunyai ovari cyst.

Baca juga: “ Sakitnya! Kena Cabut Ke Tak Gigi Bongsu?”- Ini Penjelasan Doktor Gigi
5 TANDA-TANDA OVARI CYST YANG BAHAYA
Umumnya, seorang wanita akan mempunyai 2 ovari yang menghasilkan telur, hormon estrogen dan progesteron. Kadangkala, sebuah kantung berisi cecair dipanggil cyst atau sista akan terbentuk di salah satu ovari.

Kebanyakan wanita akan menghidap sekurang-kurangnya 1 sista sepanjang hayatnya. Kebiasaannya, keadaan tersebut tidak akan menyebabkan kesakitan atau sebarang gejala.

Tetapi sekiranya anda mengalami sakit perut atau berasa tidak selesa yang luar biasa, ia berkemungkinan menunjukkan bahawa anda mengalami sista ovari (ovarian cyst).
Antara tanda-tanda ovari cyst yang bahaya adalah seperti berikut:-
1. Haid tidak teratur dan berpanjangan
Ada masanya, anda mengalami pendarahan tanpa sebab dan tidak dijangka. Pastikan anda mendapatkan rawatan segera kerana ia mungkin keadaan yang memerlukan rawatan perubatan.
2. Sakit di bahagian perut atau ari-ariRasa sakit pada ari-ari iaitu sekitar bahagian abdomen bawah boleh menjadi petanda sista ovari. Kesakitan dialami mungkin untuk tempoh masa panjang atau datang dan pergi. Biasanya rasa sakit akan menjadi lebih teruk semasa kedatangan haid.
Hormon terhasil semasa period boleh menyebabkan sista yang terbentuk atau membesar semakin menyakitkan. Jika sista pecah, anda mungkin akan berasa sakit secara tiba-tiba dan teruk pada bahagian ari-ari.
3. Sakit semasa hubungan kelaminAntara petanda anda mungkin mengalami sista adalah apabila berasa sakit atau tidak selesa semasa bersetubuh.
Sesetengah wanita berdepan kesakitan dan ketidakselesaan pada bahagian abdomen selepas melakukan aktiviti seks. Keadaan ini cenderung berlaku jika anda mengalami sista ovari jenis endometrioma – tisu rahim tumbuh di bahagian luar rahim.
4. Perut semakin buncit atau membesarDalam kes jarang berlaku, cyst boleh membesar. Saiz sista bersama masalah kembung yang dialami boleh menyebabkan perubahan pada berat badan anda.
5. Kerap kencingAda kalanya, sista yang wujud boleh mempengaruhi aktiviti pundi kencing sehingga menyukarkan anda untuk mengosongkannya. Kekerapan untuk kencing juga meningkat.
Segeralah pergi ke doktor berhampiran anda untuk mendapatkan rawatan professional!
Video penuh:

 @drnasrah
5 tanda anda mungkin ada cyst?? #cyst #scanrahim #fyp #scan #scanrahim
 ♬ DARARI –  ondu

Sumber: TikTok  @drnasrah, hellodoktor


Doktor Kongsi 5 Tanda Rupa-Rupanya Anak Kita Telah Didera Oleh Pengasuh

Kes penderaan yang melibatkan pengasuh bertindak melakukannya kepada anak kecil sering kali terjadi dan dipaparkan di media massa. Lebih buruk lagi orang yang diamanahkan dan dipercayai oleh ibu bapa untuk menjaga anak yang disayangi mereka, rupanya manusia yang bertopeng.
Secara tidak langsung, memberi kesan trauma kepada ibu bapa dan menimbulkan perspektif negatif terhadap kerjaya pengasuh. Justeru itu, untuk mengesan sama ada anak anda menjadi mangsa penderaan atau tidak, ikuti perkongsian yang dibuat oleh Doktor Redza Zainol.

Baca juga: Apa Perlu Buat Bila Anak Demam? Bekas Jururawat Kongsi 10 Tips Supaya Tak Panik!
DOKTOR KONGSI 5 TANDA RUPA-RUPANYA ANAK KITA TELAH DIDERA OLEH PENGASUH

Tergamam saya bila kawan saya kongsikan cerita ni.

Dia ceritakan yang dia dapat tahu anaknya didera di sebuah pusat asuhan kanak-kanak. Sebab anaknya ni terlalu aktif, dia dicubit di badan sampai kulitnya merah dan lebam-lebam.
Awalnya, dia fikir mungkin si kecil tu cuma terjatuh. Langsung tak terdetik fikiran yang bukan-bukan. Tapi lepas dia siasat, salah seorang pengasuh tu akhirnya mengaku dia yang dera. Kawan saya ni terus jadi trauma.
Sebenarnya dia paling kecewa sebab dia lambat nak kesan tanda-tanda yang anak dia ni dah didera. Sepanjang minggu, anaknya banyak termenung dan jadi sangat pendiam. Bila berborak, nampak dia tak fokus dan matanya cuma pandang tembus muka mak ayah tanpa perasaan.
Bila dia bersemuka dengan pengasuh, barulah tahu perkara sebenar. Kawan saya ni orangnya berpelajaran dan memang jaga anak sebaik-baiknya. Yang buat saya sebak bila dia cakap apa guna belajar tinggi-tinggi tapi tak perasan pun anak sendiri kena dera. Terdiam saya.
TANDA-TANDA KEMUNGKINAN ANAK DIDERA
Saya nak kongsikan 5 tanda anak kita mungkin didera:
1. MIMPI BURUK YANG BERULANG-ULANG
Gambar hiasan – Liputan6.com

Selalunya anak tak dapat tidur malam yang nyenyak.
Perkara yang menakutkan anak tu sentiasa menghantui anak sampai masuk ke dalam mimpi.

2. REGRESS
Gambar hiasan – TheAsianParentMalaysia

Maksudnya perkembangan anak tiba-tiba merosot.
Anak umur 5 tahun, tiba-tiba berperangai macam umur 2-3 tahun.
Contohnya: terkencing waktu malam, takut pada gelap dan menghisap ibu jari.

3. PAMPERS ANAK SENTIASA PENUH
Gambar hiasan – SirapLimau

Pampers anak sentiasa penuh bila kita ambil anak dari tempat asuhan.
Boleh jadi pengasuh kita jenis tak prihatin dan jarang tukarkan lampin anak.
Satu lagi tandanya ialah ruam lampin yang berpanjangan.

4. ANAK JADI MEMBERONTAK & IMPULSIF
Gambar hiasan – Bernas.ID

Anak tiba-tiba jadi memberontak dan impulsif (sangat kurang sabar).
Ini cara anak melindungi diri sendiri setelah didera berkali-kali.

5. ANAK JADI PENAKUT
Gambar hiasan – TheAsianParentMalaysia

Menjadi sangat takut bila nak dihantar ke pusat asuhan atau sangat takut bila ditinggalkan seorang diri.
Mak ayah akan perasan anak jadi lebih “clingy” berbanding biasa. Dia akan ikut je mak ayah ke mana-mana.

Bantu saya #sebarkan pada mak ayah yang lain. Biar kita semua jadi lebih peka dengan tanda-tanda kecil ni. Kadang-kadang anak kita tak tahu cara nak mengadu. Kitalah yang kena bantu mereka.
Semoga perkongian ini dapat membantu ibu bapa di luar sana untuk sentiasa dapat mengesani awal dan mencegah anak anda daripada didera. Selain itu, bertindaklah dengan segera sekiranya anak anda menjadi mangsa penderaan. Lindungi anak tersayang anda!
Sumber: Redza Zainol


Doktor Kongsi 6 Tips Elak Mulut Berbau Di Bulan Ramadan, Barulah Confident!

Apabila tibanya bulan puasa, ia adalah normal dan bukanlah perkara pelik jika mulut anda berbau. Namun, masalah ini boleh menyebabkan diri kurang keyakinan untuk berinteraksi dengan orang, jika tidak mengetahui apa punca mulut berbau.
Justeru itu, mari ikuti saranan dari Doktor Kamarul Ariffin Nor Sadan, yang telah berkongsi tips bagaimana untuk mengatasi masalah mulut berbau di bulan Ramadan. Jom baca!

Baca juga: Rupanya 5 Anggota Badan Manusia Ini Dicipta Ada Fungsi Self-Cleaning Sendiri, Tak Payah Korek!
PUNCA MULUT BERBAU!

6 CARA ELAK MULUT BERBAU DI BULAN RAMADAN
1. MINUM AIR SECUKUPNYA
Antara salah satu sebab mulut berbau adalah kerana kekeringan pada mukosa dalam mulut akibat kekurangan air semasa berpuasa. Maka semasa sahur hendaklah minum air kosong secukupnya, agar badan sentiasa terhidrat dan mulut tidak kering.

2. KURANGKAN BERCAKAP
Kurangkan makan bawang dan membawang. Bawang putih dan merah adalah antara makanan yang boleh buat nafas berbau.
Manakala, terlalu banyak bercakap (membawang) pula boleh menyebabkan kelembapan mulut mudah tersejat, lalu menyebabkan mulut menjadi kering dan berbau.
3. ELAKKAN MINUM KOPI ATAU TEH DI WAKTU SAHUR

Kopi dan teh adalah sejenis diuretik, iaitu bahan yang menggalakkan penghasilan air kencing. Jika kita minum teh dan kopi, makan kita akan hilang banyak air melalui air kencing. Ia boleh menyebabkan dehidrasi dan secara tidak langsung menyumbang kepada mulut berbau.
4. MAKAN KARBOHIDRAT SECUKUPNYA
Ada sesetengah orang cuba untuk mengurangkan berat badan secara intensif semasa bulan Ramadan. Mereka berpuasa dan tidak mengambil karbohidrat dan gula, dan ini memaksa tubuh mendapatkan tenaga secara ketosis.
Keadaan ini menghasilkan ketones yang menyebabkan nafas berbau. Jadi, makanlah juga karbohidrat sikit ya!.
5. GOSOK GIGI DAN BERSIHKAN LIDAH

Antara penyumbang mulut berbau adalah kehadiran bakteria dalam mulut. Oleh itu, jangan lupa gosok gigi sebelum tidur dan selepas sahur.
Gunakan juga floss untuk bersihkan sisa makanan di celahan gigi dan bersihkan lidah dengan memberusnya. Boleh juga guna larutan pembersih mulut.
6. PASTIKAN TIADA MASALAH HIDUNG DAN MULUT
Jika semua cara di atas telah diikhtiar tetapi mulut masih berbau, anda hendaklah berjumpa dengan doktor. Masalah pada hidung, sinus, gigi, gusi atau tonsil juga boleh menyebabkan mulut berbau. Biar doktor periksa ya!
Berpesan-pesanlah pada kebaikan, dan selamat menjalankan ibadah puasa!
Sumber: Facebook Kamarul Ariffin Nor Sadan


Doktor Kongsi 7 Jenis Minuman Terbaik Di Dunia, Semua Sedap-Sedap!

Air merupakan bahan kedua terpenting dalam tubuh manusia selepas oksigen. Malah, lebih 60 peratus daripada tubuh manusia terdiri daripada air. Cecair ini mempunyai pelbagai fungsi penting dalam memastikan tubuh sentiasa sihat dan cergas.
Seorang doktor perubatan telah berkongsi di TikToknya @drnoordinofficial berkenaan dengan minuman yang terbaik untuk tubuh badan kita.

Baca juga: Cara Buat Air Rendaman Nak Hilangkan Bau Busuk & Gatal ‘Miss V’
7 MINUMAN YANG TERBAIK DI DUNIA
Bagaimanapun, sebahagian besar daripada kita tidak menitikberatkan pengambilan air yang secukupnya dalam kehidupan seharian dan lebih gemar minuman yang tidak menyihatkan dan boleh meningkatkan kalori dalam badan.Lagi-lagi dengan godaan pelbagai minuman manis yang ada di rumah. Itu belum lagi termasuk dengan pelbagai jenis minuman di kafe, restoran, gerai, pasaraya dan sebagainya.

Setiap hari, badan kita kehilangan 10 hingga 12 cawan air secara purata yang perlu digantikan untuk mengekalkan keseimbang kesihatan tubuh badan. Antara air minuman yang terbaik adalah:

1. Air zam zam
Air zam zam mengandungi mineral yang tinggi di mana dapat mencegah pelbagai isu kesihatan yang di alami anda. Mengikut Sains, air zam zam ini bebas daripada mikroorganisme yang boleh mengurangkan kesegaran air.
Air ini mengandungi dua mineral yang sangat penting iaitu kalsium dan magnesium. Kedua-dua kandungan mineral ini membuatkan air zamzam memberi manfaat dalam menyegarkan tubuh badan.
2. Air mineralSel dalam kulit tidak dapat berfungsi dengan baik sekiranya kekurangan air. Air mengandungi nutrien yang boleh menyingkirkan toksin dalam badan sekali gus menjadikan kulit lebih sihat dan segar. Kandungan air yang mencukupi boleh menjana sel-sel baru bagi kulit dan rambut.
3. Air kelapa mudaUmumnya, air kelapa mempunyai sedikit rasa manis, masam dan rendah gula serta kalori. Ia hanyalah air bersama kandungan elektrolit seperti kalium, natrium dan magnesium dan kesemua kandungan di dalam air ini membantu menggantikan nutrien yang hilang.
4. Air lemonBuah lemon kaya dengan kandungan vitamin C. Pengambilan air kosong pula dapat membantu sistem pencernaan anda.
Amalan minum air lemon merupakan satu tabiat mudah yang sering menjadi buah mulut individu yang ingin menurunkan berat badan.
5. Air celeryAir celery ataupun saderi adalah sumber yang sangat kaya dengan antioksidan, serat, vitamin dan mineral. Ia juga mampu membuat sistem penghadaman lebih lancar.
6. Air teh hijauTeh hijau sebenarnya baik untuk kesihatan tubuh dan kecantikan. Sarat dengan antioksida dan nutrien yang baik untuk badan dan minda.
Malah kajian yang telah dijalankan ke atas lebih 40 ribu penduduk dewasa di negara Jepun yang mengamalkan minumam air teh hijau sebanyak 5 cawan sehari telah menunjukkan jangka hayat yang lebih panjang daripada mereka yang tidak meminumnya.
7. Air coklat gelapCoklat hitam sarat dengan nutrien dan merupakan salah satu sumber antioksidan terbaik yang boleh anda temui. Kajian menunjukkan bahawa coklat gelap boleh meningkatkan kesihatan anda dan mengurangkan risiko penyakit jantung.
Bolehlah amalkan 7 jenis air ini di samping mendapat khasiatnya sekali!
Video penuh:

 @drnoordinofficial
7 MINUMAN TERBAIK DI DUNIA!!                        Join telegram t.me/dndworld                      #minuman #airzamzam #greentea #airkelapa
 ♬ original sound – DrNoordinDarus – DrNoordinDarus

Sumber: TikTok @drnoordinofficial


Doktor Kongsi 7 Tips Asas Ajar Anak Kendalikan Stres, Elak 7 ‘Jangan’ Ini

Membesarkan anak-anak bukan perkara yang mudah. Dari rumah ibu bapa mempunyai tanggungjawab yang besar untuk mengajar anak tentang asas-asas kemahiran dalam menjalani kehidupan seharian.
Salah satunya adalah mengenai kemahiran menguruskan stres, tekanan dan masalah hidup yang sukar dipelajari di sekolah dengan lebih teliti dan mendalam. Sebagaimana perkongsian Doktor Rozanizam Zakaria, ini merupakan tujuh tips asas mengendalikan stres yang boleh ibu bapa aplikasikan untuk mengajar anak-anak.

Baca juga: Normal Anak Duduk Posisi ‘W’, Tapi Dapatkan Pemeriksaan Jika Ada Gejala Macam Ni…
DOKTOR KONGSI 7 TIPS ASAS AJAR ANAK KENDALIKAN STRES
Gambar hiasan: Suara.com

Kalau ada satu ilmu yang anda boleh wariskan kepada anak anda, salah satunya ialah kemahiran menguruskan stress, tekanan dan masalah hidup.

Jadikan setiap masalah dalam hidupnya sebagai peluang untuk anda mendidik kemahiran ini. Dalam mendidik, ada 7 tips asas yang anda boleh aplikasikan.
7 ‘JANGAN’ DALAM MENDIDIK ANAK MENGENDALIKAN STRESS
Gambar hiasan: MomDadi.com
1. JANGAN AJAR TEKNIK BURUNG UNTA
Jangan sorokkan kepala dalam pasir bila datang masalah. Jangan ajar anak abaikan (ignore) masalah/stress. Mengelak dari masalah (avoidance) hanya akan menjadikan masalah terkumpul.
Ajar anak untuk kenal pasti masalah, namakan masalah, senaraikan masalah, suarakan pandangan dan berbincang tentangnya secara telus dan terbuka. Tidak kira kecil atau besar masalah tersebut.
Ajar anak bahawa ‘it’s okay not to feel okay sometimes’. Asalkan kita belajar cara mengendalikan masalah tersebut.
2. JANGAN JADI SUPERHERO KEPADA ANAK ANDA
Jangan jadi penyelamat terlalu awal. Jangan jadi penyelesai masalah pada setiap ketika. Wujudkan keyakinan yang anak anda boleh menyelesaikan masalahnya sendiri.
Peranan anda adalah untuk hadap mereka waktu itu dengan FACE: ‘facilitate’, ‘acknowledge’, ‘constructively support‘ dan ‘empower’ mereka.
Jangan sediakan jawapan dan penyelesaian untuk setiap permasalahan. Apapun hasil akhir penyelesaian mereka, bantu mereka untuk muhasabah dan perbaiki.
3. JANGAN AJAR MEREKA ONE-WAY TRIP
Gambar hiasan: TheAsianParent
Jangan ‘stuck’ dengan satu versi masalah dan penyelesaian sahaja. Ajar mereka ‘the bigger picture’.
Ajar mereka solusi di luar kotak. Ajar mereka melihat dari perspektif yang berbeza. Ajar mereka melihat masalah dari sudut pandang orang lain. Ajar mereka memakai kasut orang lain.
Kemahiran melihat masalah dengan pelbagai perspektif ini penting untuk menghakis sikap ‘ego-centric’ anak.
4. JANGAN JADI MODEL YANG SALAH
Tunjukkan contoh yang baik bagaimana anda menyendalikan masalah anda. Ada dua kategori cara coping – emotional-focused coping dan problem-focused coping.
Kedua-dua cara ada kaedah positif dan negative. Apa pun cara anda cope dengan masalah, jangan sampai anak mengambil teladan yang negatif dari anda.
Gambar hiasan: TheAsianParent
5. JANGAN RUMITKAN KAEDAH MENGHADAPI STRESS
Jangan ingat kemahiran ini perlu rumit dan komplek. Teknik mudah relaksasi seperti deep breathing, simple mindfulness, problem solving, berbual, simple hugs.
6. JANGAN LUPAKAN KEPERLUAN ASAS EMOSI
Kasih sayang, perhatian, rasa selamat, tidur yang cukup, makanan yang sihat, riadah dan rakan yang positif. Inilah asas yang akan menjadikan emosi anak lebih stabil dan mudah diurus.
7. JANGAN LARI
Be present and available. Kemahiran tidak akan datang dengan leteran atau kata-kata semata-mata. Anda perlu ada bersama  anak anda pada masa sukar. Cuba mendengar dan memahami.
Petikan buku Psikologi Si Kecil oleh Dr Rozanizam Zakaria, terbitan White Coat.
Sumber: Dr. Rozanizam Zakaria


Doktor Kongsi 7 Tips Elak Keracunan Makanan, Jangan ‘Main’ Telan Je!

Pada bulan Ramadan sudah semestinya, terdapat banyak bazar yang beroperasi. Dijamu pula dengan pelbagai jenis juadah makanan dan minuman yang buatkan kita rambang mata. Apa di depan mata semuanya indah belaka.
Namun, harus diingat dalam membuat pilihan juadah, anda mestilah berhati-hati dan teliti dalam memilih makanan supaya tidak menghadapi masalah keracunan makanan. Badan sendiri merana, keluarga pun sama. Kesian nanti. Oleh itu, mari ikuti perkongsian tips yang dibuat oleh Doktor Erna Nadia di bawah.

Baca juga: Doktor Jelaskan Anak Suka Menggesel Gigi Ketika Tidur Bukan Kerana Gangguan Jin, Tapi…
DOKTOR KONGSI 7 TIPS ELAK KERACUNAN MAKANAN, JANGAN ‘MAIN’ TELAN JE!

TIPS UNTUK ELAKKAN KERACUNAN MAKANAN:
1. BAU
Gambar hiasan – Tirto.ID

Jika makanan tersebut berbau pelik, elakkan dari membeli atau makan atau minum. Makanan yang sudah tercemar atau sudah basi atau tamat tempoh, boleh bertukar bau.
2. WARNA
Jika warna makanan atau minuman tersebut juga pelik atau lain dari warna sepatutnya, elakkan juga.
3. BERBUIH ATAU BERKELADAK
Jika kuah sudah berbuih atau berkeladak, elakkan dari makan.
4. RASA KERAS ATAU KERING ATAU SEDIKIT GELAP DARI SEPATUTNYA
Jika makanan bergoreng contohnya makanan ringan seperti nugget, sosej, ayam, bebola terasa keras atau kering atau warna kelihatan sedikit gelap dari sepatutnya, elakkan dari makan. Khuatir kalau makanan itu sudah lama dan digoreng semula.
5. JANGAN SIMPAN MAKANAN LEBIH 2 HARI DALAM PETI SEJUK BAWAH
Gambar hiasan – Klik Dokter
 Elakkan dari menyimpan makan lebih dari 2 hari di dalam peti sejuk bahagian bawah.
6. TIADA TAHI LALAT ATAU DIHURUNG LALAT
Pastikan tiada ‘tahi lalat’ atau lalat menghurung makanan tersebut.
7. TEKSTUR MAKANAN & MINUMAN
Lihat juga tekstur makanan dan minuman sebelum anda makan atau minum.
PERIKSA DAHULU SEBELUM BELI
Gambar hiasan – Harian Metro
Musim bazar ni, memang kalau boleh, macam nak beli semua. Yang ni sedap yang tu surr sana memikat selera situ bau, buat rusuk eh perut bergetar. Macam macam.
Biasalah kan ni. Perut dah kosong dari pagi, nampak air kosong pun terliur.
Ok saja nak membeli cuma berhati hati. Terutama jika beri makan pada anak kecil atau orang tua.
Pernah ada kes tahun lepas melibatkan berpuluh kematian akibat termakan puding diraja yang dibeli online dan beratus kematian akibat ayam sudah busuk digunakan masa kenduri anak. Pastikan kita periksa makanan dan minuman tu elok-elok sebelum kita makan dan minum.
Masa nak beli pun boleh tengok rupa makanan dan minuman tu macam mana. Jika pelik atau berubah dari kebiasaan, elakkan. Untuk peniaga, berlaku jujurlah dalam berniaga. Kasihan pembeli, mereka dah la lapar, nanti jatuh sakit pula.
Keracunan makanan boleh membawa maut jika teruk. Sebab tu, be careful na. Pastikan juga anda memanaskan makanan dengan betul sebelum makan dan eloklah makan makanan yang fresh.
Sumber: Facebook Erna Nadia